open-index/open-wikipedia-markdown huggingface dataset:
കൊമ്പൻ വാനമ്പാടി

കൊമ്പൻ വാനമ്പാടിയ്ക്ക്  **Malabar lark**, **Malabar crested lark**എന്നീ ആംഗല നാമങ്ങളും *Galerida malabarica* എഅന്ന് ശാസ്ത്രീയ നാമവും ഉണ്ട്.

## രൂപവിവരണം
ആറ്റക്കുരുവിയേക്കാൾ അല്പം വലുതാണ് കൊമ്പൻ വാനമ്പാടി. മണ്ണിന്റേതുപോലെ തവിട്ടുനിറം. പുറത്തും കഴുത്തിലും തലയിലും മാറിടത്തിനു രണ്ടുഭാഗത്തും അനവധി ഇരുണ്ട വരകളുണ്ട്. തലയിൽ വട്ടകുടുമപോലെ ഒരു ശിഖയുണ്ട്. തലയുടെ നെറുകയിലുള്ള തൂവലുകൾ നീണ്ടുയർന്നു നിൽക്കുന്നതിനാലാണ് ഇങ്ങനെ ഒരു ശിഖയുണ്ടാകുന്നത്. പൂവനും പിടയും തമ്മിൽ കാഴ്ചക്കു വത്യാസമൊന്നുമില്ല. പക്ഷേ പിടയ്ക്കു പാട്ടുപാടാൻ കഴിവില്ലാത്തതിനാൽ പാട്ടുപാടുന്ന പക്ഷി പൂവനാണെന്നു മനസ്സിലാക്കാം. 
## വിതരണം
എപ്പോഴും പശ്ചിമഇന്ത്യയിൽ പ്രജനനം നടത്തുന്ന പക്ഷിയാണ്.
നാട്ടിൻപുറങ്ങളിൽ തുറന്ന പ്രദേശങ്ങളിലും കൃഷിയിടങ്ങളിലും കുറ്റിക്കാടുകളിലും കാണുന്നു. കുറച്ചൊന്നു വരണ്ടതും ഉയരം കുറഞ്ഞതുമായ പുല്ലു യഥേഷ്ടമുള്ള കുന്നിന്പുറങ്ങളിലും മലഞ്ചെരുവുകളിലും കാണപ്പെടുന്നു.  
## പ്രജനനം
നിലത്താണ് കൂടുണ്ടാക്കുന്നത്. ഏതെങ്കിലും ഒരു മൺകട്ടയുടെയോ പുൽക്കൂട്ടത്തിന്റെയോ ചുവട്ടിൽ ചെറിയൊരു കുഴിയിൽ കുറെ പുല്ലും പുൽവേരുകളും രോമവും മറ്റും ചുരുട്ടി അമർത്തിവെച്ചു കൂടുണ്ടാക്കുന്നു. 3-4 മുട്ടകളാണ് ഓരോ തവണയും ഇടാറുള്ളത്. മഴ തുടങ്ങുന്നതിനു മുമ്പുള്ള മൂന്നുനാലുമാസങ്ങളാണ് സന്താനോത്പാദന കാലം  
## ഭക്ഷണം
വിത്തുകളും പ്രാണികളുമാണ് ഭക്ഷണം.പ്രജനന കാലത്താണ് പ്രാണികളെ കൂടുതലായി ഭക്ഷിക്കുന്നത്.  
 

## അവലംബം

വർഗ്ഗം:കേരളത്തിലെ പക്ഷികൾ
ക്രിക്കറ്റ് ലോകകപ്പ് 2023

അന്താരാഷ്ട്ര ക്രിക്കറ്റ് സമിതിയുടെ ആഭിമുഖ്യത്തിൽ നടത്തുന്ന ഏകദിന ക്രിക്കറ്റ് ലോകകപ്പിന്റെ പതിമൂന്നാമത് പതിപ്പാണ് **ക്രിക്കറ്റ് ലോകകപ്പ് 2023**. 2013-ൽ ലണ്ടനിൽ  ചേർന്ന യോഗത്തിൽ ഇന്ത്യയെ 2023 ലോകകപ്പിന്റെ ആതിഥേയരായി അന്താരാഷ്ട്ര ക്രിക്കറ്റ് സമിതി പ്രഖ്യാപിച്ചു. ഇന്ത്യയിൽ മാത്രമായി നടക്കുന്ന രണ്ടാമത് ഏകദിന ക്രിക്കറ്റ് ലോകകപ്പാണിത് .

ലോകകപ്പിനായി സൂപ്പർ ലീഗിലെ പതിമൂന്ന് മത്സരാർത്ഥികളിൽ നിന്നുള്ള മികച്ച ഏഴ് ടീമുകളും ആതിഥേയരും (ഇന്ത്യ) സ്വയമേ യോഗ്യത നേടും. ശേഷിക്കുന്ന അഞ്ച് ടീമുകളും അഞ്ച് അസോസിയേറ്റ് ടീമുകളും 2022 ക്രിക്കറ്റ് ലോകകപ്പ് ക്വാളിഫയറിൽ കളിക്കും. അതിൽ നിന്ന് രണ്ട് ടീമുകൾ അവസാന ടൂർണമെന്റിലേക്ക് കടക്കും.

## ഗ്രൂപ്പ് ഘട്ടം
2023 ജൂൺ 23-ന് മുംബൈയിൽ നടന്ന ചടങ്ങിൽ ഐ.സി.സി ലോകകപ്പ് മൽസരങ്ങളുടെ വേദികൾ പ്രഖ്യാപിച്ചു. 2019-ൽ ഫൈനലിലെത്തിയ ന്യൂസിലൻഡ് , ഇംഗ്ലണ്ട് എന്നീ ടീമുകൾ തമ്മിലുള്ള ആദ്യമൽസരം  നരേന്ദ്ര മോദി സ്റ്റേഡിയത്തിൽ ഒക്റ്റോബർ 5-ന് നടന്നു. 

### പോയിന്റ് പട്ടിക

### മൽസരങ്ങൾ
ലോകകപ്പ് മൽസരങ്ങളുടെ വിശദവിവരങ്ങൾ ഐ.സി.സി 2023 ജൂൺ 27-നു പ്രസിദ്ധീകരിച്ചു.

## നോക്കൗട്ട് ഘട്ടം

### സെമി ഫൈനലുകൾ

----

----

### ഫൈനൽ

## അവലംബം

## പുറത്തേക്കുള്ള കണ്ണികൾ
ഔദ്യോഗിക സൈറ്റ്

വർഗ്ഗം:ഏകദിന ക്രിക്കറ്റ് ലോകകപ്പുകൾ
ബദർ പടപ്പാട്ട്

പ്രസിദ്ധ മാപ്പിളപ്പാട്ട് കവി മോയിൻകുട്ടി വൈദ്യർ രചിച്ച പടപ്പാട്ടുകളിലൊന്നാണ് ബദർ പടപ്പാട്ട്. ഇസ്ലാമിക ചരിത്രത്തിലെ ബദർ യുദ്ധത്തെ സംബന്ധിച്ചാണ് ഈ പാട്ടിൻറെ ഇതിവൃത്തം.1921 ലെ മാപ്പിള സമരകാലത്ത് പങ്കെടുത്ത യോദ്ധാക്കൾക്ക് ഈ ഗാനം ഏറെ ഊർജ്ജം പകർന്നിരുന്നു.  ഇതിൻറെ കൈയെഴുത്തു പ്രതി ഇപ്പോഴും സൂക്ഷിച്ചവരുന്നു. 
## ഗാനം
ലഘുചിത്രം|ബദർ കിസ്സപ്പാട്ട്

ബദർ കിസ്സപ്പാട്ടിലെ ഒരു ഗാനം ഇവിടെ കേൾക്കാം.

## ചരിത്രം
1876ലാണ് ഇത് രചിക്കപ്പെട്ടത്. അറേബ്യയിൽ നടന്ന പ്രശസ്തമായ ബദർ യുദ്ധത്തിന്റെ കഥയാണ് ഈ കാവ്യം. പ്രവാചകൻ മുഹമ്മദ് നബിയുടം എതിരാളികളും തമ്മിൽ മക്കയിൽ വെച്ച് നടന്ന യുദ്ധമാണിത്.  ഇസ്ലാമിക ചരിത്രത്തിലെ ഏറെ സുപ്രധാനമായ യുദ്ധങ്ങളിലൊന്നായിരുന്നു ബദർ യുദ്ധം. മലബാറിൽ ബ്രിട്ടീഷ് ആധിപത്യം കൊടികുത്തിവാണ് കാലത്താണ് മോയിൻ കുട്ടി വൈദ്യർ ബദർപടപ്പാട്ട് രചിക്കുന്നത്. ഈ സമയം മലബാറിന്റെ 75 ശതമാനവും ബ്രിട്ടീഷ് ഭരണത്തിനു കീഴിലായിരുന്നു.
ബ്രിട്ടീഷ് കൊളോണിയലിസത്തിനെതിരെയും ജന്മിത്വത്തിനെതിരെയുമുള്ള പാവപ്പെട്ടവരുടെ പോരാട്ടങ്ങൾക്ക് ഏറെ ഊർജ്ജം പകർന്ന പാട്ടുകൂടിയായിരുന്നു ബദർപടപ്പാട്ട് .കൂടാതെ  അടിച്ചമർത്തപ്പെട്ടവർക്കും സമൂഹത്തിലെ താഴേത്തട്ടിലുള്ളവർക്കും ചൂഷിതർക്കും ബദർ പടപ്പാട്ട് ഉൾപ്രേരകമായി. മുഹ്‌യിദ്ദീൻ മാല കഴിഞ്ഞാൽ മാപ്പിളമാരുടെ ഇടയിൽ പ്രസിദ്ധം ബദർ പടപ്പാട്ടാണ്. 

## അവലംബം


വർഗ്ഗം:പടപ്പാട്ട്
പടപ്പാട്ട്

അറബി മലയാള സാഹിത്യത്തിലെ ഒരു വിഭാഗമാണ് **പടപ്പാട്ടുകൾ**.യുദ്ധത്തിനുപോകുന്ന ഭടന്മാർ പാടുന്ന പാട്ട് എന്നാണ് ഇത്കൊണ്ട് വിവക്ഷിക്കുന്നത്.1836 ൽ രചിക്കപ്പെട്ട സഖൂം പടപ്പാട്ട് ആണ് ആദ്യമായി പഴക്കം ചെന്ന പടപ്പാട്ട് ആയി കണ്ടെടുക്കപ്പെട്ടിട്ടുള്ളത്.1616 ൽ സഖൂൻ പടയൂർ എന്ന പേരിൽ വരിഷായ് മുഹിയുദ്ദീൻ പൂളവാർ എന്ന മധുരൈ സ്വദേശിയാണ് ഇത് രചിക്കപ്പെട്ടത്.പിന്നീട് അറബി മലയാളത്തിലേക്ക് വിവർത്തനം ചെയ്യുകയായിരുന്നു.കായൽപ്പട്ടണത്തുകാരനും മതപണ്ഡിതനുമായിരുന്ന അലിം ഉമർ ലബ്ബ ആണ് ഇത് അറബി മലയാളത്തിലേക്ക് വിവർത്തനം ചെയ്തത്.
 പ്രസിദ്ധ മാപ്പിളപ്പാട്ട് കവി മോയിൻ കുട്ടി വൈദ്യർ സഖൂൻ പടപ്പാട്ട് വ്യാപകമായി തൻറെ കൃതികൾക്ക് ഇശൽ ആയി ഉപയോഗപ്പെടുത്തിയിരുന്നു.അദ്ദേഹത്തിൻറെ മാസ്റ്റർ പീസ് ആയി പരിഗണിക്കുന്ന ബദർ പടപ്പാട്ടിന് ഇശൽ നൽകുന്നതിൽ സഖൂൻ പടപ്പാട്ടിന് പങ്കുണ്ടായിരുന്നു.
## വിവിധ വിഭാഗങ്ങൾ
പടപ്പാട്ടുകളെ പൊതുവമായി നാല് വിഭാഗങ്ങളായി തരം തിരിക്കുന്നു.
* **ഇസ്ലാമിക നാടോടി കഥകൾ:** ഇസ്ലാം മതവുമായി ചരിത്രപരമായി ബന്ധമില്ലെങ്കിലും കേട്ടുപോന്ന നാടോടി കഥകളിലാണ് ഇവ ഉൾപ്പെടുന്നത്. സഖൂം പടപ്പാട്ടിലെയും ജിന്ന് പടപ്പാട്ടിലെയും പാട്ടുകൾ ഈ ഗണത്തിലാണ് ഉൾപ്പെടുന്നത്.

* **ഇസ്ലാമിക ചരിത്രം**: ഇസ്ലാമിൻറെ ആദ്യകാല ചരിത്രമാണ് ഇതിൽ പ്രതിപാദ്യ വിഷയം.പ്രവാചകൻ മുഹമ്മദ് നബിയുടെ കാലത്ത് നടന്ന യുദ്ധങ്ങളും ഇതിൽ പ്രധാനമായും ഉൾപ്പെടുന്നു. ബദർ പടപ്പാട്ട്, ഹുനൈൻ പടപ്പാട്ട്, കർബല പടപ്പാട്ട് എന്നിവ ഈ വിഭാഗത്തിലുൾപ്പെടുന്നു.

* **മാപ്പിള ചരിത്രം**: പോർച്ചുഗീസ്,ഇംഗ്ലീഷ് വിദേശ ശക്തികളുടെ കോളനിവത്ക്കരണത്തിനെതിരെ കേരളത്തിലെ മുസ്ലിം നേതാക്കളുടെ പോരാട്ടങ്ങളും ജന്മിമർക്കെതിരെയുള്ള സമരങ്ങളുമാണ് വീരകൃത്യങ്ങളാണ് ഈ വിഭാഗത്തിലുൾപ്പെടുന്നത്. കോട്ടൂർപ്പള്ളി മാല,  മോയിൻകുട്ടി വൈദ്യരുടെ മലപ്പുറം പടപ്പാട്ട് (188) and the ചേറൂർ പടപ്പാട്ട് തുടങ്ങിയവ ഈ ഗണത്തിലുൾപ്പെടുന്നു. 'സാരസർഗുണ തിരുതരുളമാല' എന്ന ചേറൂർ പടപ്പാട്ട് 1843-ൽ ഏഴ് മാപ്പിള കലാപകാരികളും ബ്രിട്ടീഷ് പട്ടാള റജിമെന്റിലെ 60-ൽപരം വരുന്ന സൈനികരും തമ്മിൽ ചേറൂരിൽ വെച്ച് ഏറ്റുമുട്ടിയ ചരിത്രസംഭവത്തിന്റെ ആഖ്യാനം ആണ്, മലപ്പുറം പടപ്പാട്ട് 1734-ൽ മലപ്പുറത്തെ മുസ്‌ലിംകളും പാറനമ്പിയുടെ സൈന്യവും തമ്മിൽ പൂളക്കമണ്ണിൽ ഏറ്റുമുട്ടിയതിന്റെ പുനരാഖ്യാനം ആണ്. ഏറെ പ്രശസ്‌തമായ ചേറൂർ പടപ്പാട്ട്‌ അറബി മലയാളത്തിൽ അച്ചടിച്ചുകൊണ്ടിരിക്കേ ബ്രിട്ടീഷ്‌ പട്ടാളം പ്രസ്സ്‌ കണ്ടുകെട്ടിയിരുന്നു. ആദ്യ വീരഗാഥകളിൽ ഏറ്റവും ശ്രദ്ധേയമാണ് വെളിയങ്കോട് കുഞ്ഞി മരക്കാരെ കുറിച്ചുള്ളത്. 17 വയസ്സായ മാപ്പിളപെൺകുട്ടിയെ പോർച്ചുഗീസ് തെമ്മാടികളുടെ കയ്യിൽ നിന്ന് രക്ഷിക്കുന്നതാണ് ഇതിൻ്റെ ഇതിവൃത്തം. പക്ഷെ അവസാനം കുഞ്ഞിമരക്കാർ പോർച്ചുഗീസുകാരാൽ കൊല്ലപ്പെടുകയായിരുന്നു.
* **കാൽപ്പനിക പാട്ടുകൾ**: തീർത്തും ഭാവാനാപൂർണ്ണമായ സൃഷ്ടികളാണ് ഇതിലുൾപ്പെടുന്നത്. എലിപ്പട എന്ന കൃതിയിൽ പഞ്ചതന്ത്രം കഥകളിലെ പൂച്ചയും എലികളും തമ്മിൽ 3 ദിവസത്തോളം നീണ്ടുനിന്ന സാങ്കൽപ്പിക യുദ്ധമാണ് ഉൾപ്പെടുന്നത്.

## അവലംബം
സ്റ്റൈലസ്

എഴുതാനും അടയാളപ്പെടുത്താനും ഉപയോഗിക്കുന്ന ഒരു ഉപകരണമാണ് **സ്റ്റൈലസ്**(ബഹുവചനം സ്റ്റൈലി അല്ലെങ്കിൽ സ്റ്റൈലസുകൾ). സ്മാർട്ട് ക്ലാസ് റൂമിലെ ബോർഡുകളിലും സ്മാർട്ട് ഫോണുകളുടെ നിയന്ത്രണത്തിനും ഇവ പൊതുവെ ഉപയോഗിച്ചുവരുന്നു. പേനക്ക് സമാനമായ ഈ ഉപകരണം വഴി കംപ്യൂട്ടർ, ടച്ച്സ്ക്രീൻ ഫോണുകളിൽ എഴുതാനും അടയാളപ്പെടുത്താനും ചിത്രംവരക്കാനുമെല്ലാം ഈ ഉപകരണം സഹായിക്കുന്നു.ഇത് സാധാരണയായി ഒരു ആധുനിക ബോൾപോയിന്റ് പേനയ്ക്ക് സമാനമായ ഒരു ഇടുങ്ങിയ എലോഗേറ്റഡ് സ്റ്റാഫിനെ സൂചിപ്പിക്കുന്നു. പല സ്റ്റൈലസുകളും കൂടുതൽ എളുപ്പത്തിൽ പിടിക്കാൻ വേണ്ടി വളരെയധികം വളഞ്ഞരീതിയിൽ രൂപകൽപന ചെയ്തതാണ്. അന്ധരായ ഉപയോക്താക്കൾ ബ്രെയിലിയിലെ ഡോട്ടുകൾ പഞ്ച് ചെയ്യാൻ സ്ലേറ്റുമായി ചേർന്ന് ഉപയോഗിക്കുന്ന സ്റ്റൈലസ് ആണ് വ്യാപകമായി ഉപയോഗിക്കപ്പെടുന്ന മറ്റൊരു എഴുത്ത് ഉപകരണം.

## പദോൽപ്പത്തി
സ്റ്റൈലസ് എന്ന ഇംഗ്ലീഷ് പദത്തിന് രണ്ട് ബഹുവചനങ്ങളുണ്ട്: സ്റ്റൈലി, സ്റ്റൈലസ്. യഥാർത്ഥ ലാറ്റിൻ പദത്തിന് സ്റ്റൈലസ് എന്ന് എഴുതിയിരിക്കുന്നു; ഗ്രീക്ക് στυλος (സ്റ്റൈലോസ്), 'പില്ലർ' എന്നിവയുമായുള്ള തെറ്റായ ബന്ധത്തിൽ നിന്നാണ് സ്റ്റൈലസ് ഉടലെടുത്തത്.
## അവലംബം
കൂട്ടപ്പാടി

കൂട്ടപ്പാടിയ്ക്ക് ആംഗലത്തിൽ **greater short-toed lark** എന്നാണു പേര്. ശാസ്ത്രീയ നാമം*Calandrella brachydactyla*എന്നാണ്.  

ഇവ തെക്കൻ യൂറോപ്പ്, വടക്കു പടിഞ്ഞാറൻ ആഫ്രിക്ക പിന്നെ ഏഷ്യയിൽ ഉഷ്ണമേഖല പ്രദേസങ്ങളിൽതുർക്കി, തെക്കൻറഷ്യ മുതൽ മംഗോളിയ വരെ പ്രജനനം നടത്തുന്നു.. 
## വിവരണം

മുകൾവശത്ത് കടുത്ത വരകളുള്ള ചാര തവിട്ടു നിറം മുകൾ വശത്തും. നരച്ച വെള്ള അടി വശത്തും. തടിച്ച ചെറിയ കൊക്ക്. മൂർദ്ധാവിൽ ചെറിയ വരകളുണ്ട്. വ്യക്തമായ കൺപുരികമുണ്ട്. പുറം വാലിൽ വെള്ള നിറമുണ്ട്. Iപൂവനും പിടയും ഒരേപോലെയാണ്. ദേശാടാനം നടത്തുമ്പോൾ ഇവ ഒരേപോലെയാണ് പറക്കുന്നത്.

## വിതരണം

 
## അവലംബം

## പുറത്തേക്കുള്ള കണ്ണികൾ

*Videos, photos and sounds - Internet Bird Collection
*Ageing and sexing (PDF; 2.9 MB) by Javier Blasco-Zumeta & Gerd-Michael Heinze 

വർഗ്ഗം:കേരളത്തിലെ പക്ഷികൾ
മണപ്പുറം ഫിനാൻസ്

ഇന്ത്യയിലെ ഒരു ബാങ്കിങ് ഇതര ധനകാര്യ സ്ഥാപനമാണ് **മണപ്പുറം ഫിനാൻസ് ലിമിറ്റഡ്**.
കേരളത്തിൽ തൃശ്ശൂർ ജില്ലയിലെ മണപ്പുറത്ത് 1949 ൽ ശ്രീ: വീ.സി. പത്മനാഭൻ തുടങ്ങിവച്ച  ധനകാര്യ സ്ഥാപനമാണിത്. 1986 ൽ അദ്ദേഹത്തിൻറെ പുത്രൻ ശ്രീ. നന്ദകുമാർ മണപ്പുറം ഏറ്റെടുത്തു.  1995 ൽ ബോംബെ സ്റ്റോക്ക് എക്സ്ചെഞ്ചിൽ ലിസ്റ്റ് ചെയ്യപ്പെട്ട  മണപ്പുറം ഫിനാൻസ് ലിമിറ്റഡ് ധനകാര്യം, ആരോഗ്യ പരിപാലനം, വിവര സാങ്കേതികവിദ്യ,വിദേശ നാണയ വിനിമയം, ഇൻഷുറൻസ്, ജ്വല്ലറി അസെറ്റ് മാനേജ്‌മെൻറ്, കൃഷി, ക്ഷീരവൃത്തി എന്നിങ്ങനെ വിവിധ മേഖലകളിൽ ഇന്ന് പ്രവർത്തിക്കുന്നു

വർഗ്ഗം:ധനകാര്യം
വർഗ്ഗം:കേരളത്തിലെ ധനകാര്യ സ്ഥാപനങ്ങൾ
വർഗ്ഗം:തൃശ്ശൂർ ആസ്ഥാനമായുള്ള കമ്പനികൾ
അമിന ടൈലർ

ടുണീഷ്യൻ വിദ്യാർത്ഥിനിയും, സ്ത്രീകളുടെ അവകാശങ്ങൾക്കായി പ്രവർത്തിക്കുന്ന സാമൂഹ്യപ്രവർത്തകയും, ഫെമെൻ അംഗവുമായ **അമിന ടൈലർ** ( b1994 ഡിസംബർ 7നാണ് ജനിച്ചത്. *അമിന സ്ബോയ്* എന്നായിരുന്നു യഥാർത്ഥ പേര്.

2013 മാർച്ച് 11-ന്  ടൈലർ ഫേസ്ബുക്കിൽ അരയ്ക്കുമുകളിൽ നഗ്നയായ തന്റെ ചിത്രം നൽകി. "എന്റെ ശരീരം എന്റേതാണ്. ഇത് ആരുടെയും അഭിമാനത്തിന്റെ സ്രോതസ്സല്ല" എന്ന് അറബിയിൽ അടിക്കുറിപ്പുമുണ്ടായിരുന്നു. ടുണീഷ്യയിൽ ഇതിനെതിരായി ശക്തമായ പ്രതിഷേധമുണ്ടായി. രണ്ടുവർഷം മുൻപ് ഈജിപ്റ്റുകാരിയായ അലിയ മാഗ്ദ എൽമാഹ്ദി തന്റെ നഗ്നചിത്രങ്ങൾ പ്രസിദ്ധീകരിച്ചപ്പോഴുണ്ടായതിന് തുല്യമായിരുന്നു പ്രതിഷേധങ്ങൾ. മാർച്ച് 16-ന് ഒരു ടെലിവിഷൻ പരിപാടിയിൽ പങ്കെടുത്ത ടൈലർ താൻ നഗ്ന ചിത്രം നൽകിയത് ലൈംഗിക കാരണങ്ങളാലല്ല എന്നും പുരുഷാധിപത്യം നിലനിൽക്കുന്ന സമൂഹത്തിൽ സ്ത്രീസ്വാതന്ത്ര്യം കൊണ്ടുവരുന്നതിനുള്ള ശ്രമത്തിന്റെ ഭാഗമായാണെന്നും വിശദീകരിച്ചു.

ഇമാം അദെൽ ആൽമി അമിനയ്ക്ക് 100 ചാട്ടവാറടി നൽകുവാനും കല്ലെറിഞ്ഞ് കൊല്ലുവാനും ഫത്‌വ പുറപ്പെടുവിച്ചു. 2013 മെയ് 19-ന്  സലഫി പാർട്ടിയായ അൻസർ അൽ-ശരിയയുടെ വാർഷിക സമ്മേളനത്തിൽ പ്രതിഷേധിച്ചുകൊണ്ട് കൈറോആനിൽ ഒരു ശവക്കോട്ടയുടെ ഭിത്തിയിൽ "ഫെമെൻ" എന്ന് പെയിന്റ് ചെയ്തു. ഇതെത്തുടർന്ന് അമിനയെ അറസ്റ്റ് ചെയ്തു.

ടൈലറിന്റെ പിതാവ് മൗനിർ സ്ബോയ് എന്ന ഡോക്ടർ തന്റെ മകൾ കുറ്റമൊന്നും ചെയ്തിട്ടില്ല എന്ന് *[[Libération|ലിബറേഷൻ]]* എന്ന ഫ്രഞ്ച് പത്രത്തിനു നൽകിയ അഭിമുഖത്തിൽ അഭിപ്രായപ്പെട്ടു. തന്റെ മകൾ "സ്വന്തം ആശയങ്ങളെ പ്രതിരോധിച്ചതിൽ" തനിക്ക് അഭിമാനമാണുള്ളതെന്ന് അദ്ദേഹം പറഞ്ഞു.

അമിനയെ വിട്ടയയ്ക്കണം എന്നാവശ്യപ്പെട്ട് അന്താരാഷ്ട്രതലത്തിൽ പ്രതിഷേധങ്ങളുണ്ടായി. 2013 ജൂൺ 12-ന് ഒരു ടുണീഷ്യൻ കോടതി ചില ഫെമെൻ പ്രവർത്തകരെ (രണ്ട് ഫ്രഞ്ചുകാരികളും ഒരു ജർമൻ കാരിയും) അമിനയെ വിട്ടയയ്ക്കണം എന്നാവശ്യപ്പെട്ട് പ്രതിഷേധം നടത്തിയതിന് ശിക്ഷിച്ചു. പൊതുസ്ഥലത്ത് അശ്ലീലപ്രകടനം നടത്തി എന്നായിരുന്നു ഇവരുടെ കുറ്റം.

കോടതിയലക്ഷ്യം, അപകീർത്തിപ്പെടുത്തൽ എന്നീ കുറ്റങ്ങളിൽ നിന്ന് ടൈലറെ വിമുക്തയാക്കിയെങ്കിലും ശവസംസ്കാരസ്ഥലം വികൃതമാക്കി എന്ന കുറ്റത്തിന് വിചാരണ ചെയ്യുവാനായി തടവിൽ തന്നെ വച്ചിരിക്കുകയായിരുന്നു. ഇതിനിടെ ഫെമെൻ പാരീസിലെ ഗ്രാന്റ് മോസ്കിനു മുന്നിൽ തൗഹിദ് പതാക കത്തിച്ച് പ്രകടനം നടത്തുകയുണ്ടായി flag. 2013 ഓഗസ്റ്റിൽ ജയിൽ വിമോചിതയായതിനെത്തുടർന്ന് ടൈലർ താൻ ഫെമെൻ വിടുകയാണെന്ന് പ്രഖ്യാപിച്ചു. പാരീസിലെ ഫെമെൻ പ്രതിഷേധം ഇസ്ലാമിക ലോകത്തോടുള്ള ബഹുമാനക്കുറവാണ് കാണിക്കുന്നതെന്നും ഈ സംഘടനയിലെ സാമ്പത്തിക സുതാര്യതയില്ലായ്മയും ചൂണ്ടിക്കാട്ടിയായിരുന്നു ഇത്. 

## അവലംബം

വർഗ്ഗം:1994-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഫെമെൻ
വർഗ്ഗം:സ്ത്രീപക്ഷപ്രവർത്തകർ
അലിയ മാഗ്ദ എൽമാഹ്ദി

ഈജിപ്റ്റുകാരിയായ ഇന്റർനെറ്റ് പ്രവർത്തകയും സ്ത്രീസ്വാതന്ത്ര്യവാദിയുമാണ് **അലിയ മാഗ്ദ എൽമാഹ്ദിy** (, ; ജനനം 1991 നവംബർ 16). സ്വന്തം നഗ്നചിത്രം തന്റെ ബ്ലോഗ്സ്പോട്ട് പേജിൽ പ്രസിദ്ധീകരിക്കുകയും അതെപ്പറ്റി ഫേസ്‌ബുക്കിൽ "അക്രമവും വർഗ്ഗീയതയും ലിംഗഭേദവും ലൈംഗിക അക്രമങ്ങളും കപടനാട്യങ്ങളും നിറഞ്ഞ സമൂഹത്തിനെതിരായ മുറവിളികൾ" എന്ന് വിവരിക്കുകയും ചെയ്തതിലൂടെയാണ് എൽമാഹ്ദി പ്രശസ്തയായത്. ഇതിനുശേഷം എൽമാഹ്ദിക്ക് പല വധഭീഷണികളും ലഭിച്ചു. "സെക്യുലാർ, ലിബറൽ, സ്ത്രീസ്വാതന്ത്ര്യവാദി, സസ്യഭുക്ക്, വ്യക്തിസ്വാതന്ത്ര്യവാദി, ഈജിപ്റ്റുകാരി" എന്നിങ്ങനെയാണ് എൽമാഹ്ദി സ്വയം വിവരിക്കുന്നത്. 16 വയസ്സോടെ താൻ യുക്തിവാദിയായി എന്നും എൽമാഹ്ദി വിവരിക്കുന്നു. 2013-ൽ എൽമാഹ്ദി സ്വീഡനിൽ രാഷ്ട്രീയാഭയം തേടി. തട്ടിക്കൊണ്ടുപോകപ്പെടുകയും ബലാത്സംഗശ്രമത്തിൽ നിന്ന് രക്ഷപെടുകയും ചെയ്ത ശേഷം ജയിലിലാക്കുമോ എന്ന ഭയത്താലാണ് അഭയം തേടിയത്.

## പിന്നീടുള്ള പ്രവർത്തനങ്ങൾ

തന്റെ പ്രതിഷേധരീതി തുടർന്നുകൊണ്ട് എൽമാഹ്ദി പുരുഷന്മാരോട് അവർ ബുർഖ ധരിച്ചുനിൽക്കുന്നതിന്റെ ചിത്രങ്ങൾ നൽകാൻ ആവശ്യപ്പെട്ടു. "കപടനാട്യങ്ങൾ സംബന്ധിച്ച് ധാരണ വളർത്താനുള്ള ശ്രമം" എന്നായിരുന്നു എൽമാഹ്ദി ഇതിനെ വിശേഷിപ്പിച്ചത്. സ്ത്രീകളോട് "നിങ്ങൾ ബുർഖ ഉപേക്ഷിക്കാൻ ആഗ്രഹിക്കുന്ന പക്ഷം തങ്ങളുടെ മുഖം ഓൺലൈനായി പ്രസിദ്ധീകരിക്കാൻ അയച്ചുതരൂ" എന്നും എൽമാഹ്ദി ആവശ്യപ്പെട്ടിരുന്നു.

2014 ഓഗസ്റ്റിൽ ഷൂസ് മാത്രം ധരിച്ചുകൊണ്ട് ഐസിസ് കൊടിയിലേയ്ക്ക് ആർത്തവരക്തമൊഴുക്കുന്ന ചിത്രം എൽമാഹ്ദി ഓൺലൈനിൽ പോസ്റ്റ് ചെയ്തു. മറ്റൊരു സ്ത്രീ ഐസിസ് കൊടിയിൽ മലവിസർജ്ജനം ചെയ്യുന്നതും ഈ ചിത്രത്തിൽ ദൃശ്യമായിരുന്നു. ഇസ്ലാമിക രാജ്യങ്ങളിലെ മാദ്ധ്യമങ്ങളിൽ ഈ ചിത്രം പ്രസിദ്ധീകരിച്ചില്ല. ഐസിസ് കൊടിയിൽ ഇസ്ലാമിക വിശ്വാസപ്രസ്താവന എഴുതിയിരിക്കുന്നതിനാലായിരുന്നു ഇത്.

## അവലംബം

## പുറത്തേയ്ക്കുള്ള കണ്ണികൾ

*Elmahdy's CNN interview
*Elmahdy's interview about her alleged beating in Tahrir Square 
*Israeli women strip nude to support Elmahdy

വർഗ്ഗം:1991-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:നിരീശ്വരവാദികൾ
വർഗ്ഗം:സ്ത്രീപക്ഷപ്രവർത്തകർ
സാന റമദാനി

ഒരു ജർമ്മൻ രാഷ്ട്രീയപ്രവർത്തകയും സ്ത്രീസ്വാതന്ത്ര്യവാദിയുമാണ് **സാന റമദാനി** (ജനനം 1984). അൽബേനിയൻ വംശജയായ റമദാനിയുടേത് മുസ്ലീം പശ്ചാ‌ത്തലമാണ്. സി.ഡി.യു. രാഷ്ട്രീയപാർട്ടിയുടെ പ്രാദേശിക നേതാവാണ് റമദാനി. 2012-ൽ ഫെമെൻ എന്ന സംഘടനയുടെ ജർമൻ ശാഖ സ്ഥാപിച്ചതിലൂടെയാണ് സാന പ്രശസ്തയായത്. ലൈംഗിക ചൂഷണത്തിനെതിരായി മാറുമറയ്ക്കാതെയുള്ള പല പ്രതിഷേധങ്ങളും സാന സംഘടിപ്പിച്ചിട്ടുണ്ട്. ജർമനിയുടെ അടുത്ത ടോപ് മോഡൽ പരിപാടിക്കെതിരായി നടത്തിയ പ്രതിഷേധം, ഹാംബർഗിലെ ലൈംഗികത്തൊഴിലാളികളുള്ള പ്രദേശത്ത് നടത്തിയ പ്രതിഷേധം എന്നിവ പ്രാധാന്യമർഹിക്കുന്നു.

## അവലംബം

വർഗ്ഗം:1984-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സ്ത്രീപക്ഷപ്രവർത്തകർ
വർഗ്ഗം:ഫെമെൻ
വർഗ്ഗം:ജർമ്മൻ ഫെമിനിസ്റ്റുകൾ
വില്ല്യം ജോൺസ്

ഇംഗ്ലീഷ് ഭാഷാ ശാസ്ത്രഞ്ജനും പുരാതന ഇന്ത്യയിലെ ഒരു പണ്ഡിതനും ആണ് **സർ വില്ലിം ജോൺസ്** (28 സെപ്റ്റംബർ 1746 – 27 ഏപ്രിൽ 1794). കാളിദാസന്റെ അഭിജ്ഞാനശാകുന്തളം, ജയദേവന്റെ ഗീതാഗോവിന്ദം, മനുവിന്റെ മനുസ്മൃതി, ഫിർദൌസിയുടെ ഷാ-നാ-മാ എന്നീ കൃതികൾ ഇംഗ്ലീഷിലേക്ക് വിവർത്തനം ചെയ്തു. 1784ൽ ഏഷ്യാറ്റിക് സൊസൈറ്റി ഓഫ് ബംഗാൾ സ്ഥാപിച്ചു.

## അവലംബം

വർഗ്ഗം:1746-ൽ ജനിച്ചവർ
വർഗ്ഗം:സെപ്റ്റംബർ 28-ന് ജനിച്ചവർ
വർഗ്ഗം:1794-ൽ മരിച്ചവർ
വർഗ്ഗം:ഏപ്രിൽ 27-ന് മരിച്ചവർ
വി.ബി.സി. നായർ

മലയാള നാട്‍ വാരികയുടെ പത്രാധിപരായിരുന്നു **വി.ബി.സി. നായർ** എന്ന **വി. ബാലചന്ദ്രൻ നായർ**. എസ്.കെ. നായർ  1969-ൽ മലയാള നാട് വാരിക തുടങ്ങുന്നതോടെയാണ് പത്രാധിപലോകത്ത് വി.ബി.സി. നായർ ശ്രദ്ധേയനാകുന്നത്.
## ജനനം - വിദ്യാഭ്യാസം
1937 -ൽ കൊല്ലം ജില്ലയിലെ ഉളിയക്കോവിലിൽ മംഗലശ്ശേരിയിൽ ആർ.വേലുപ്പിള്ളയുടെയും കെ.അമ്മിണിയമ്മയുടെയും മകനായി ജനിച്ചു. കൊല്ലം എസ്.എൻ കോളേജിൽ ബി.എ കോഴ്സ് പൂർത്തിയാക്കുന്നതിനു മുമ്പേ പത്രലോകത്തേയ്ക്ക് അദ്ദേഹം പ്രവേശിച്ചു.
## പത്രപ്രവർത്തനം
മലയാള രാജ്യം, പട്ടം താണുപിള്ളയുടെ കേരളജനത തുടങ്ങിയ പത്രങ്ങളിൽ പ്രവർത്തിച്ചു.വാനമ്പാടി ബുക്സ് എന്ന പേരിൽ സ്വന്തമായി പ്രസിദ്ധീകരണ സ്ഥാപനം തുടങ്ങി.1962 -ൽ അമേരിക്കയിലെ യങ്റൈറ്റേഴ്സ് ക്ലബ്ബ് ഇന്ത്യാക്കാർക്കായി സംഘടിപ്പിച്ച ചെറുകഥാ മത്സരത്തിൽ വി.ബി.സി യുടെ കഥ സമ്മാനാർഹമായി. മംഗലശ്ശേരി, വി എന്നീ തൂലികാ നാമങ്ങളിൽ ഗ്രന്ഥങ്ങൾ നിരൂപണം ചെയ്യാറുണ്ടായിരുന്നു.
## പുസ്തകങ്ങൾ
*വൈലോപ്പിള്ളിയും മറ്റും (1986)
*പൂർണ്ണത തേടുന്ന അപൂർണ ബിന്ദുക്കൾ (1978)
*മുഖഭാഗ ചിത്രങ്ങൾ (1976)
*പണ്ഡിറ്റ്ജിയുടെ രഹസ്യങ്ങൾ
*ഒരു പതിനേഴുകാരിയും മൂന്നു നഗരങ്ങളും
*ലേഡിചാറ്റർലിയുടെ പുത്രി
*കാമദേവതമാർ
*ക്രിസ്റ്റിന
*തിരക്കഥ മുതൽ വെള്ളിത്തിര വരെ
*മഹനീയ മനസ്സിന്റെ പ്രതിധ്വനികൾ 
*അത്ഭുത കൗതുക വിജ്ഞാനം അയ്യായിരം ചോദ്യങ്ങളിൽ 
*കഥകളുറങ്ങുന്ന സ്വകാര്യം
*അഭിനയ ശാസ്ത്രം - പോൾ മുനി (പരിഭാഷ)

## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കൊല്ലം ജില്ലയിൽ ജനിച്ചവർ
ശോഭാ ഡെ

ഇന്ത്യയിലെ പ്രശസ്തമായ നോവലിസ്റ്റും കോളമിസ്റ്റുമായ ഒരു എഴുത്തുകാരിയാണ് **ശോഭാ രാജധ്യക്ഷ'' ([[ദേവനാഗിരി]]: शोभा राजाध्यक्ष),ശോഭാ ഡെ എന്ന പേരിലാണ് ഇവർ അറിയപ്പെടുന്നത്. ([[ദേവനാഗിരി]]: शोभा डे) (ജനനം 1948 ജനുവരി 7). ഇന്ത്യയിലെ ജെകെ കോളിൻസ് എന്നും ഇവരെ വിളിക്കപ്പെടുന്നു.

==ആദ്യ കാല ജീവിതം==
[[മഹാരാഷ്ട്ര|മഹാരാഷ്ട്രയിലെ]] സത്താറയിലെ സരസ്വതി ബ്രാഹ്മിൻ കുടുബത്തിലാണ് ശോഭാ ഡെ ജനിച്ചത്. മുബൈയിലെ ഗിർഗണിലാണ് വളർന്നത്. സീനത്ത് അമൻ എന്നിവരോടൊപ്പം ഒരു മോഡൽ ആയാണ് ജീവിച്ചത്.

==പുസ്തകങ്ങൾ==
* ''Small Betrayals (Forthcoming book)'' − [[Hay House]] India, New Delhi, 2014
* ''Shobhaa: Never a Dull De'' − Hay House India, New Delhi, 2013
* ''shethji'' −2012
* ''Shobhaa at Sixty'' −Hay House India, New Delhi, 2010
* ''Sandhya`s secret'' −2009
* ''Superstar India'' – From Incredible to Unstoppable
* ''[[Strange Obsession]]''
* ''Snapshots''
* **'
* *[[Speedpost (book)|Speedpost]]* – Penguin, New Delhi. 1999.
* *[[Surviving Men]]* – Penguin, New Delhi, 1998
* *[[Selective Memory]]* – Penguin, New Delhi. 1998.
* *[[Second Thoughts (Shobhaa De novel)|Second Thoughts]]* – Penguin, New Delhi. 1996.
* *[[Small betrayals]]* – UBS Publishers' Distributors, 1995
* *[[Shooting from the hip]]* – UBS, Delhi, 1994.
* *[[Sultry Days]]* – Penguin, New Delhi. 1994.
* *Sisters* – Penguin, New Delhi. 1992.
* *[[Starry Nights]]* – 1989, India, Penguin, New Delhi ISBN 0-14-012267-2, Pub date ? ? 1989, paperback
* *[[Socialite Evenings]]* – 1989, India, Penguin, New Delhi ISBN 0-14-012267-2, Pub date ? ?

## ഇതുംകൂടി കാണുക
*ഇന്ത്യൻ സാഹിത്യം

## അവലംബം

## പുറത്തേക്കുള്ള കണ്ണികൾ

* Shobhaade blogspot
* Book Review of Shobhaa De's new book titled Sethji 
* Interview with Shobhaa De
* Times of India Blog

വർഗ്ഗം:ഇന്ത്യൻ എഴുത്തുകാർ
വർഗ്ഗം:1948-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മറാഠികൾ
ഏഷ്യാറ്റിക് സൊസൈറ്റി

പൗരസ്ത്യ ഗവേഷണം ലക്ഷ്യമാക്കി സർ വില്ലിം ജോൺസ് സ്ഥാപിച്ച ഒരു സൊസൈറ്റിയാണ് **ദി ഏഷ്യാറ്റിക് സൊസൈറ്റി**. 1784ൽ  സ്ഥാപിക്കപ്പെട്ട സൊസൈറ്റിയുടെ പേര് 1932ൽ ദി ഏഷ്യാറ്റിക് സൊസൈറ്റി ഓഫ് ബംഗാൾ എന്ന് മാറ്റി.
സുനന്ദ ദേവി (പർവ്വതം)

ഇന്ത്യയിലെ രണ്ടാമത്തെ ഉയരം കൂടിയ കൊടുമുടിയാണ് **സുനന്ദ ദേവി**. ഇതിന് *കിഴക്കൻ നന്ദ ദേവി* എന്ന അപരനാമവുമുണ്ട്. ഇന്ത്യയിലെ ഏറ്റവും ഉയരം കൂടിയ പർവ്വതമായ നന്ദ ദേവിയുടേ തൊട്ടടുത്തായാണ് സുനന്ദ ദേവി സ്ഥിതി ചെയ്യുന്നത്. ഉത്തരാഖണ്ഡിലെ ഘർവാൽ ഹിമാലയം എന്ന പർവ്വതനിരയിലാണ് സുനന്ദ ദേവി സ്ഥിതി ചെയ്യുന്നത്. വിനോദ സഞ്ചാര കേന്ദ്രമായ കുമയോണിൽ നിന്നും സുനന്ദ ദേവി ദൃശ്യമാകുന്നു. ഈ പർവ്വതത്തിന്റെ വലിപ്പം  7,434 മീറ്ററാണ്.
## പർവ്വതാരോഹണം
1939-ൽ ജാക്കുബ് ബുജാക്, ആഡം കാർപിൻസ്കി എന്നിവരടങ്ങിയ പോളിഷ് സംഘമാണ് ആദ്യമായി സുനന്ദ ദേവി കീഴടക്കിയത്. ഈ സംഘം പർവ്വതാരോഹണത്തിനായി ഉപയോഗിച്ച പാതയാണ് അംഗീകൃതമായ ആരോഹണ പാതയായി കണക്കാക്കുന്നത്. 1951-ൽ ഫ്രഞ്ച് സംഘം സുനന്ദ ദേവി കീഴടക്കാനായി പുറപ്പെട്ടെങ്കിലും വഴിയിൽ വച്ച് സംഘത്തിലെ രണ്ട് അംഗങ്ങളെ കാണാതായി. കാണാതായ രണ്ടുപേരെ തിരയാനായി പുറപ്പെട്ടത് എവറസ്റ്റ് കൊടുമുടി ആദ്യമായി കീഴടക്കിയ ടെൻസിങ് നോർഗെ ഉൾപ്പെടുന്ന സംഘമായിരുന്നു. പർവ്വതാരോഹണത്തിനു ശേഷം, എവറസ്റ്റ് കൊടുമുടി കീഴടക്കുന്നതിലും ക്ലേശകരമാണ് സുനന്ദ ദേവി എന്ന് അദ്ദേഹം അഭിപ്രായപ്പെടുകയുണ്ടായി.

2005-ൽ മാർക്കോ ഡല്ല നയിച്ച പർവ്വതാരോഹണസംഘം സുനന്ദ ദേവി കീഴടക്കാനായി പുറപ്പെട്ടു. മോശം കാലാവസ്ഥ മൂലം സംഘത്തിന് കുറച്ചു ദിവസങ്ങൾ പർവ്വതത്തിൽ തന്നെ തങ്ങേണ്ടി വന്നു. ഈ കാലയളവിൽ മാർക്കോ ഡല്ല മരണപ്പെട്ടു. ഈ അപകടത്തോടെ ആരോഹണം നിർത്തിവച്ച്, സംഘം മടങ്ങി.

## നന്ദ ദേവി ദേശീയോദ്യാനവും പുഷ്പതാഴ്‌വര ദേശീയോദ്യാനവും
സുനന്ദ ദേവി, നന്ദ ദേവി മലയിടുക്കുകൾക്കിടയിലാണ് നന്ദ ദേവി ദേശീയോദ്യാനവും, സുനന്ദ ദേവി ദേശീയോദ്യാനവും. ഋഷിഗംഗ മലയിടുക്കിലൂടെയാണ് ടിബറ്റ് അതിർത്തിയിലുള്ള നന്ദ ദേവി ദേശീയോദ്യാനത്തിലേക്ക് കടക്കുക. വൈവിധ്യമാർന്ന ചെടികളും, മൃഗങ്ങളും ഇവിടെയുണ്ട്.

## അവലംബം

* United Nations Environment Programme 
*  The Encyclopedia of Earth

വർഗ്ഗം:ഉത്തരാഖണ്ഡിലെ കൊടുമുടികൾ
തീ നടത്തം

ചുട്ടുപഴുത്ത വിറകുകനലിലൂടെയോ കല്ലുകളിലൂടെയോ നഗ്നപാദനായി നടക്കുന്നതിനെ **തീനടത്തം** (ഫയർ വാക്ക്) എന്ന് പറയുന്നു. കൂട്ടി ഇട്ടിരിക്കുന്ന ചുട്ടുപഴുത്ത കനാലിലൂടെ ഒരു അറ്റത്തു നിന്ന് മറ്റേ അറ്റത്തേക്ക് വേഗത്തിൽ നടക്കുകയോ ഓടുകയോ ആണ് സാധാരണ ചെയ്യരുള്ളത. ഇരുമ്പുയുഗം മുതൽക്കേ തന്നെ സംസ്കാരത്തിൻറെയോ ആചാരത്തിൻറെയോ ഭാഗമായി ലോകത്തിൻറെ പല ഭാഗങ്ങളിൽ നടന്നു വരുന്നതാണ് ഇത്. ഒരു വ്യക്തിയുടെ മനബലം ശക്തി എന്നിവ അളക്കുന്നതിണോ ഒരാളിലുള്ള വിശ്വസ്തത പരീക്ഷിക്കുന്നത്തിനും ചുരുക്കം സമൂഹങ്ങൾ ഇതെuനെ ഉപയോഗിക്കാറുണ്ട്.

ഈ കാലത്ത് തീനടത്തം ഒരു വ്യക്തിയുടെ ആത്മവിശ്വാസം വർധിപ്പിക്കുന്നതിനായി വ്യക്തിത്തവികസന പരുപടികളിൽ ഉൾപെടുത്തുന്നത് കാണാറുണ്ട്.

കനലുകൾ ചൂട് പകരുന്ന നല്ല ചാലകമല്ലെന്നും ചൂട് കാലുകളിലേക്ക് വ്യാപിച്ചു പൊള്ളലെൽക്കാൻ തക്ക സമയം ഓടുകയോ വേഗത്തിൽ കനാലിലൂടെ നടക്കുമ്പോൾ കിട്ടില്ല എന്നുമാണ് ആധുനികശാസ്ത്രം  ഇതിനെ പറ്റി പറയുന്നത്

## അവലംബം

വർഗ്ഗം:സർക്കസ് അഭ്യാസങ്ങൾ
വർഗ്ഗം:അനുഷ്ഠാനങ്ങൾ‎
ത്രയം

മൂന്ന് ഭാഗങ്ങളോട് കൂടിയ ഒരു പരമ്പരയെ ത്രയം എന്ന് പറയുന്നു. ഉദാഹരനത്തിനു.ദി ഗോഡ്ഫാദർ പരമ്പര ത്രയം ആണ് .കാരണം ആ പരമ്പരയിൽ ഗോഡ്ഫാദർ I, ഗോഡ്ഫാദർ II,ഗോഡ്ഫാദർ III എന്നിങ്ങനെ മൂന്ന് സിനിമകൾ ഉണ്ട്.

വർഗ്ഗം:അപൂർണ്ണ ലേഖനങ്ങൾ
വർഗ്ഗം:അവലംബം ഇല്ലാത്ത താളുകൾ
അസിത്രോമൈസിൻ

ഒരു മാക്രോലൈഡ് ആന്റിബയോട്ടിക് മരുന്നാണ് **അസിത്രോമൈസിൻ** (Azithromycin). ലോകാരോഗ്യ സംഘടന നിർദ്ദേശിക്കുന്ന അത്യാവശ്യ മരുന്നുകളിൽ ഒന്നാണിത്. ബാക്ടീരിയകളുടെ 50S റൈബോസോമുകളിലെ മാംസ്യം നിർമ്മാണത്തെ തടയുക വഴി അവയുടെ പെരുകൽ തടയുകയാണ് അസിത്രോമൈസിൻ ചെയ്യുന്നത്. വയറ്റിലൂടെയോ (oral), രക്തക്കുഴലുകളിലൂടെയൊ (intravenous) സ്വീകരിക്കാവുന്ന മരുന്നാണ് അസിത്രോമൈസിൻ. 1980-ലാണ് അസിത്രോമൈസിൻ കണ്ടുപിടിച്ചത്. ചെവിപഴുപ്പ്,  സ്റ്റ്രെപ്റ്റോകോക്കസ് ബക്റ്റീരിയ മൂലമുണ്ടാകുന്ന തൊണ്ട പഴുപ്പ്,  കാസരോഗം, ദീർഘദൂര യാത്രക്കാർക്കുണ്ടാകാവുന്ന വയറിളക്കം തുടങ്ങി മറ്റു ചില ആമാശയപ്രശ്നങ്ങൾക്ക്  അസിത്രോമൈസിൻ ഉപകാരപ്രദമാണ്. ചില ലൈംഗികരോഗങ്ങൾക്കും ഉദാ: ക്ലമൈഡിയ, ഗോണേറിയ, അസിത്രോമൈസിൻ ഫലപ്രദമാണ്. മലേറിയ എന്ന അസുഖത്തിനു മറ്റു ആന്റി ബയോട്ടിക്കുകൾക്കൊപ്പം സഹായക മരുന്നായി കൊടുത്തുവരുന്നു. 
## വൈദ്യോപയോഗങ്ങൾ
ന്യുമോണിയ, സൈനസൈറ്റിസ്, ടോൺസിലൈറ്റിസ്, ചെവിയിലെ പഴുപ്പ്, ചർമ്മത്തിലെ അണുബാധ, മൂത്രാശയത്തിലെ പഴുപ്പ് എന്നിവ ചികിത്സിക്കാൻ അസിത്രോമൈസിൻ ഉപയോഗിക്കുന്നു. ചില ഗ്രാം പോസിറ്റിവ് ബാക്ടീരിയയെയും, ഗ്രാം നെഗറ്റിവ് ബാക്ടീരിയയെയും, പല അവർഗ്ഗ ബാക്ടീരിയയെയും നേരിടാൻ അസിത്രോമൈസിനാകും. 
## പാർശ്വഫലങ്ങൾ
വയറിളക്കം, ഓക്കാനം, ഛർദ്ദി എന്നിവയാണ് അസിത്രോമൈസിന്റെ പാർശ്വഫലങ്ങൾ. ഒരു ശതമാനത്തിൽ താഴെ മാത്രമേ പാർശ്വഫലങ്ങൾ കാണാറുള്ളൂ. 68 മണിക്കൂറാണ് അസിത്രോമൈസിന്റെ അർദ്ധായുസ്സ്.

## അവലംബം

വർഗ്ഗം:ആന്റിബയോട്ടിക്കുകൾ
മൈക്രോഇവല്യൂഷൻ

ഉൽപരിവർത്തനം, വ്യതിയാനം, ജനിതകപുനഃസംയോജനം, പ്രകൃതിനിർദ്ധാരണം, ജീൻ ഡ്രിഫ്റ്റ് എന്നീ ഘടകങ്ങളുടെ പ്രവർ‌ത്തനഫലമായി ഒരു ജീവിഗണത്തിനോ, ജീവിഗണങ്ങൾക്കോ താരതമ്യേന ലഘുവായ മാറ്റങ്ങൾ ഉണ്ടാക്കുന്ന ജീവപരിണാമപ്രക്രിയയാണ് **മൈക്രോഇവല്യൂഷൻ**. ഒരു തലമുറയിൽ നിന്നും അടുത്ത തലമുറയിലേയ്ക്ക് ജീനുകളുടടെ ആവൃത്തിയിൽ വരാവുന്ന മാറ്റമാണിത്. ജീൻ ഉൽപരിവർത്തനങ്ങളാണ് മൈക്രോഇവല്യൂഷന്റെ മുഖ്യഅടിത്തറ.

## മൈക്രോഇവല്യൂഷന്റെ കാരണങ്ങൾ
ജീവികളിൽ ലിംഗകോശങ്ങളുടെ ഉത്പാദനപ്രക്രിയയായ ഊനഭംഗത്തിൽ ക്രോമസോമുകളിലെ ഡി.എൻ.എ ഇരട്ടിക്കുന്നു. ഇരട്ടിക്കുന്ന സമയത്തോ ജനിതകവസ്തുക്കൾ പരസ്പരം കൈമാറുന്ന ജനിതക പുനഃസംയോജനം എന്ന പ്രക്രിയയിലോ ജീനുകളുടെ ഘടനയിലോ യാദൃച്ഛികമായി എണ്ണത്തിലോ വ്യത്യാസം സംഭവിക്കുന്നു. ഈ വ്യത്യാസം പുതിയ ജീൻ കോമ്പിനേഷനുള്ള സന്താനങ്ങളുടെ രൂപപ്പെടലിന് കാരണമാകുന്നു. ഇത്തരം വ്യതിയാനങ്ങൾ ആ സന്താനങ്ങളുടെ സ്വഭാവസവിശേഷതകളിൽ മാറ്റങ്ങൾ രൂപപ്പെടുത്തുന്നു. ജീവികളുടെ ജീനോടൈപ്പിൽ ഇതുവഴി വ്യത്യാസങ്ങൾ രൂപപ്പെടുന്നു. 
ജീവിഗണത്തിലെ ജീനുകളുടെ ആകെത്തുകയായ ജീൻ പൂളിൽ ഉണ്ടാകുന്ന ഇത്തരം മാറ്റങ്ങൾ പ്രകൃതിനിർദ്ധാരണപ്രക്രിയയ്ക്ക് വിധേയമായാണ് സംഭവിക്കുന്നത്. അതിനാൽ പുതുതായി മാറ്റങ്ങളോടെ രൂപപ്പെട്ട സന്താനത്തിന് ജനിതകസ്വഭാവത്തിലും (ജീനോടൈപ്പ്) സ്വഭാവസവിശേഷതകളിലും (ഫീനോടൈപ്പ്) മറ്റംഗങ്ങളിൽ നിന്ന് വ്യത്യാസമുണ്ടാകും. ഇത്തരം വ്യത്യാസങ്ങൾ പരിസ്ഥിതിയിലെ മാറ്റങ്ങൾക്കനുസരിച്ച് ഒത്തുപോകാൻ സഹായിക്കുന്നവയാണെങ്കിൽ അവയ്ക്ക് പ്രത്യുൽപാദനത്തിലൂടെ കൂടുതൽ സന്താനങ്ങളെ സൃഷ്ടിക്കുന്നതിനും ജീവീവിഗണത്തിൽ കാര്യമായ എണ്ണം രൂപപ്പെടുത്തുന്നതിനും കഴിയും. 
## അവലംബം

ഇവല്യൂഷണറി ബയോളജി, ഡോ. വീർ ബാലാ രാസ്തോഗി, കേദാർ നാഥ് റാം നാഥ്, മീററ്റ്, പേജ് 309-320, 13 എഡിഷൻ, 2015

വർഗ്ഗം:ജീവശാസ്ത്രം
ഹൈലൈറ്റർ

ഒരു പ്രതേക ഭാഗത്തിലെ എഴുത്തുകൾ മാത്രം എടുത്തു കാണിക്കും വിധം സുതാര്യമായ നിറം കൊണ്ട്  അടയാളപ്പെടുത്തുന്നതിന് ഉപയോഗിക്കുന്ന എഴുത്തുപകാരണമാണ് **ഹൈലൈറ്റർ**. സർവ്വസാധാരണയായി ചെറുതായി തിളങ്ങുന്ന തരത്തിലുള്ള മഞ്ഞ നിറത്തിലുള്ള ഹൈലൈറ്റർ ഉപയോഗിക്കാരുള്ളത്.

## അവലംബം

വർഗ്ഗം:എഴുത്തുപകരണങ്ങൾ
വർഗ്ഗം:ലേഖനസാമഗ്രികൾ
നഖംവെട്ടി

കൈകാലുകളിലെ വിരലിലെ നഖം വെട്ടി വെടിപ്പാക്കുന്നതിന് ഉപയോഗിക്കുന്ന ഒരു ചെറു ഉപകരണമാണ് **നഖംവെട്ടി**. സാധാരണയായി തുരുമ്പ് പിടിക്കാത്ത തരം ഉരുക്കിൽ (stainless steel) ആണ് ഇത്  ഉണ്ടാക്കാറുള്ളത്. അലുമിനിയത്തിലും പ്ലാസ്റ്റിക്കിലും ഉണ്ടാക്കിയവയും കണ്ടുവരാറുണ്ട്. ആധുനിക നഖം വെട്ടുന്ന യന്ത്രം കണ്ടുപിടിക്കുന്നതിനു മുമ്പ്, ആളുകൾ നഖം വെട്ടാൻ ചെറിയ കത്തികൾ ഉപയോഗിച്ചിരുന്നു.

## അവലംബം

വർഗ്ഗം:ഉപകരണങ്ങൾ
സെറോടോണിൻ

ഒരു നാഡീയപ്രേക്ഷകമാണ് **സെറോടോണിൻ**. രാസപരമായി ഇത് 5-ഹൈഡ്രോക്സിട്രിപ്റ്റാമിൻ ആണ്. ട്രിപ്റ്റോഫാൻ എന്ന അമിനോഅമ്ലത്തിൽ നിന്നാണ് ഇത് രൂപപ്പെടുന്നത്. പ്ലേറ്റലറ്റുകൾ, അന്നപഥം, മാസ്റ്റ് കോശങ്ങൾ, കേന്ദ്രനാഡീവ്യവസ്ഥ എന്നിവിടങ്ങളിലാണ് ഇത് പ്രധാനമായും കാണപ്പെടുന്നത്. സന്തോഷം, സന്തുഷ്ടി എന്നീ വികാരങ്ങൾ രൂപ്പെടുത്തുന്നതിൽ സെറോടോണിന് പങ്കുണ്ട്. 

## ധർമ്മം
ചെറുകുടലിന്റെ ചലനത്തിന് സഹായിക്കത്തക്ക തരത്തിൽ മനുഷ്യശരീരത്തിലെ 90% വും സെറോടോണിൻ കാണപ്പെടുന്നത് ദഹനപഥത്തിലെ എന്ററോക്രോമഫിൻ കോശങ്ങളിലാണ്. വിശപ്പ്, മാനസികനില, ഉറക്കം എന്നീ അവസ്ഥകളും നിയന്ത്രിക്കുന്നതിൽ സെറോടോണിന് പങ്കുണ്ട്. ഓർമ്മ, പഠനം എന്നീ പ്രക്രിയകളിലും സെറോടോണിൻ പങ്കെടുക്കുന്നു. പ്ലേറ്റലറ്റുകൾ ദഹനവ്യൂഹത്തിൽ നിന്ന് സെറോടോണിനെ ആഗിരണം ചെയ്ത് സംഭരിക്കുന്നു. രക്തക്കട്ട രൂപപ്പെുമ്പോൾ സെറോടോണിൻ സ്രവിക്കപ്പെടുകയും ഇത് രക്തക്കുഴലുകളെ സങ്കോചിപ്പിക്കുകയും ചെയ്യും. രക്തം കട്ടപിടിക്കുന്നതിനും രക്തനഷ്ടം ഒഴിവാക്കുന്നതിനും ഇത് സഹായിക്കുന്നു. കൂടാതെ മുറിവുണക്കുന്നതിനും സെറോടോണിൻ കാര്യമായ പങ്ക് വഹിക്കുന്നു.
## ഉപാപചയം
കരളിലാണ് സെറോടോണിന്റെ ഉപാപചയം മുഖ്യമായും നടക്കുന്നത്, മോണോഅമൈൻ ഓക്സിഡേയ്സ് എന്ന രാസാഗ്നി ആദ്യം സെറോടോണിനെ ആൽഡിഹൈഡ് ആക്കിമാറ്റുന്നു. ആൽഡിഹൈഡ് ഡീഹൈഡ്രോജിനേയ്സ് എന്ന രാസാഗ്നി ഇതിനെ 5-HIAA (ഹൈഡ്രോക്സി ഇൻഡോൾ അസറ്റിക് ആസിഡ് ) ആക്കിമാറ്റുന്നു. വൃക്കകളിലൂടെ ഇത് വിസർജ്ജിക്കപ്പെടുന്നു. 
## സാന്നിദ്ധ്യം
ജന്തുക്കളിൽ മാത്രമല്ല, സസ്യങ്ങളിലും ഫംഗസുകളിലും സെറോടോണിനുണ്ട്. ഷഡ്പദങ്ങളിലെ വിഷത്തിലും സസ്യങ്ങളുടെ മുള്ളിലും ഇതിന്റെ സാന്നിദ്ധ്യം വേദനയുണ്ടാക്കുന്നു. ചിലയിനം അമീബകൾ സെറോടോണിനെ ഉത്പാദിപ്പിക്കുകയും വയറിളക്കത്തിന് കാരണമാകുകയും ചെയ്യുന്നു. 
## അവലംബം
{Reflist}

വർഗ്ഗം:നാഡീ വ്യൂഹം
വർഗ്ഗം:അമീനുകൾ
വെള്ളാഞ്ചിറ പള്ളി

തൃശ്ശൂർ ജില്ലയിലെ ആളൂർ പഞ്ചായത്തിൽ വെള്ളാഞ്ചിറയിൽ (ചാലക്കുടിയുടെ പടിഞ്ഞാറ് ഭാഗം) സ്ഥിതി ചെയ്യുന്ന ക്രൈസ്തവ ദേവാലയമാണ് **വെള്ളാഞ്ചിറ പള്ളി** (Vellanchira Church) അഥവാ **ഫാത്തിമ മാതാ പള്ളി** (Our Lady of Fathima Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. ഫാത്തിമ മാതാവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

ചാലക്കുടി ഫൊറോന പള്ളിയുടെ ഭാഗമായിരുന്ന വെള്ളാഞ്ചിറ നിവാസികൾക്കായി 1953 ൽ പള്ളി സ്ഥാപിച്ചു. 26 ജനുവരി 1966 ൽ ഇടവകയായി ഉയർത്തി. പുതുക്കി പണിത പള്ളിയുടെ വെഞ്ചിരിപ്പ് 24 ഏപ്രിൽ 2003 ന് നടത്തുകയും ചെയ്തു.

## ചിത്രശാല

File:Vellanchira_Church_-_വെള്ളാഞ്ചിറ_പള്ളി_01.jpg


## അവലംബം

## പുറത്തേക്കുള്ള കണ്ണികൾ

*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ തുരുത്തിപറമ്പ് പള്ളിയുടെ പ്രത്യേക പേജിലേക്ക്  

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
വളർച്ചാ ഹോർമോൺ

വളർച്ചയെ സഹായിക്കുന്ന, സൊമാറ്റോട്രോപ്പിൻ എന്നും പേരുള്ള ഒരു ഹോർമോണാണിത്. 191 അമിനോഅമ്ലങ്ങളുള്ള പോളിപെപ്റ്റൈഡ് തന്മാത്രയാണ്. പിറ്റ്യൂട്ടറി ഗ്രന്ഥിയുടെ മുൻദളത്തിലെ അസിഡോഫിൽ അഥവാ സൊമാറ്റോട്രോപ്പിക് കോശങ്ങളാണിതിനെ ഉത്പാദിപ്പിക്കുന്നത്. ചില കോശങ്ങളിൽമാത്രം പ്രവർത്തിക്കുന്നു എന്നതിനാൽ ഒരിനം മൈറ്റോജൻ ആയി ഇതിനെ പരിഗണിക്കുന്നു. റീകോമ്പിനന്റ് ഡി.എൻ.എ ടെക്നോളജി വഴി ഉത്പാദിപ്പിക്കുന്ന വളർച്ചാ ഹോർമോണിനെ സൊമാട്രോപ്പിൻ എന്നുവിളിക്കുന്നു (rhGH).
പകൽസമയത്ത് 2 നാനോഗ്രാമാണ് രക്തപ്ലാസ്മയിൽ ഇതിന്റെ അളവ്. ഭക്ഷണത്തിനുശേഷം 3 മണിക്കൂർ കഴിഞ്ഞാൽ ഉത്പാദനം വർദ്ധിക്കും. ഗാഢനിദ്രയിലാണ് ഹോർമോണിന്റെ അളവ് ഏറ്റവും ഉയരുക.
## ജീനുകൾ
ക്രോമസോം നമ്പർ 17 ലെ രണ്ട് ജീനുകളാണ് ഇതുൽപാദിപ്പിക്കുന്നതിന് കാരണമാകുന്നത്. 
## ധർമ്മം
ഈ ഹോർമോൺ ഉപചയപ്രവർത്തനങ്ങളെയാണ് നിയന്ത്രിക്കുന്നത്. കുട്ടിക്കാലത്ത് ഉയരത്തിലുണ്ടാകുന്ന വർദ്ധനവാണ് ഹോർമോണിന്റെ മുഖ്യമായും കാണാവുന്ന പ്രവർത്തനം. കോശങ്ങളിലേയ്ക്ക് അമിനോഅമ്ലങ്ങളുടെ ആഗിരണം വർദ്ധിപ്പിക്കുന്നതിന് ഈ ഹോർമോൺ സഹായിക്കുന്നു. മാംസ്യസംശ്ലേഷണത്തെ ഉത്തേജിപ്പിക്കുന്നു. Ranabir S, Reetu K (January 2011). "Stress and hormones". Indian J Endocrinol Metab 15 (1): 18–22. doi:10.4103/2230-8210.77573. PMC 3079864. PMID 21584161കൊഴുപ്പിനെ സിഥിലീകരിക്കുന്ന ലിപ്പോളിസിസ്, ഗ്ലൂക്കോസ് നില വർദ്ധിപ്പിക്കുന്ന ഹൈപ്പർഗ്ലൈസീമിയ എന്നിവയിലും ഇവയ്ക്ക് പങ്കുണ്ട്. തരുണാസ്ഥികളുടേയും അസ്ഥികളുടേയും വളർച്ചയ്ക്ക് ഈ ഹോർമോൺ മുഖ്യപങ്കുവഹിക്കുന്നു. പ്രതിരോധസംവിധാനത്തെ ഉത്തേജിപ്പിക്കുന്നതിനും അസ്ഥികളിലെ ധാതുക്കളുടെ അളവ് വർദ്ധിപ്പിക്കുന്നതിനും ഇത് സഹായിക്കുന്നു.
## നിയന്ത്രണം
വളർച്ചാ ഹോർമോണിന്റെ സ്രവണത്തെ നിയന്ത്രിക്കുന്നത് ഹൈപ്പോതലാമസിലെ ന്യൂറോസെക്രീറ്ററി ന്യൂക്ലിയസാണ്.ടെക്സ്ബുക്ക് ഓഫ് ബയോകെമിസ്ട്രി, ഡി.എം. വാസുദേവൻ, ശ്രീകുമാരി.എസ്, 5 എഡിഷൻ, ജേ.പീ പബ്ലിക്കേഷൻ, പേജ് 387 ഗ്രോത്ത് ഹോർമോൺ റിലീസിംഗ് ഹോർമോൺ ((GHRH or somatocrinin), ഗ്രോത്ത് ഹോർമോൺ ഇൻഹിബിറ്റിംഗ് ഹോർമോൺ (GHIH or somatostatin) എന്നിവയെ ഹൈപ്പോഫൈസിയൽ പോർട്ടൽ വെയിനിലൂടെ പിറ്റ്യൂട്ടറി ഗ്രന്ഥിയിലേയ്ക്ക് അയയ്ക്കുന്നു. ഇവയാണ് വളർച്ചാ ഹോർമോണിന്റെ ഉത്പാദനത്തെ യഥാക്രമം ഉത്തേജിപ്പിക്കുകയും മന്ദീഭവിപ്പിക്കുകയും ചെയ്യുന്നത്. 
## അവലംബം
{REFLIST}
മഹാസിദ്ധാന്ത

പത്താം നൂറ്റാണ്ടിൽ ജീവിച്ചിരുന്ന ഭാരതിയ ഗണിത-ജ്യോതിശാസ്ത്ര പണ്ഡിതനായ ആര്യഭടൻ രണ്ടാമൻ രചിച്ച പ്രാചീന ഗണിത ശാസ്ത്ര കൃതിയാണ് **മഹാസിദ്ധാന്ത**.  ഇതിൽ ജ്യോതിശാസ്ത്രവും അങ്കഗണിതവും കൈകാര്യം ചെയ്തിട്ടുണ്ട്. 18 അധ്യായങ്ങളാണ് ഈ സംസ്കൃത കാവ്യത്തിലുള്ളത്.

## അവലംബം

#### അധിക വായനയ്ക്ക്
*  (PDF version)
## പുറം കണ്ണികൾ
*മഹാസിദ്ധാന്ത

വർഗ്ഗം:സംസ്കൃതകാവ്യങ്ങൾ
വർഗ്ഗം:ഗണിതശാസ്ത്രഗ്രന്ഥങ്ങൾ
വർഗ്ഗം:ഭാരതീയ ഗണിതം
ബട്ട്‌ല ഹൗസ് ഏറ്റുമുട്ടൽ കേസ്

2008 സെപ്റ്റംബർ 19ന് ദൽഹി ജാമിയാ നഗറിലുള്ള ബട്ട്‌ല ഹൗസിൽ നടന്ന പോലീസ് വെടിവെപ്പിൽ രണ്ടു മണിക്കൂറോളം നീണ്ടുനിന്ന ഏറ്റുമുട്ടലിൽ മോഹൻ ചന്ദ് ശർമയും അതിഫ് അമിൻ, മുഹമ്മദ് സജിത് എന്നീ വിദ്യാർഥികളും കൊല്ലപ്പെട്ട സംഭവമാണ് **ബട്ട്‌ല ഹൗസ് ഏറ്റുമുട്ടൽ കേസ് ** എന്നറിയപ്പെടുന്നത്. ഡൽഹി പോലീസിലെ സ്‌പെഷൽ സെൽ ഓഫീസർമാരും തീവ്രവാദികളും തമ്മിലാണ്  ഏറ്റുമുട്ടൽ ഉണ്ടായത് . ഷഹസാദ് അഹമ്മദ്, ഹാരീസ് ഖാൻ എന്നീ രണ്ടു പേർ രക്ഷപെടുകയും ഉണ്ടായി . എന്നാൽ അവിടെ നടന്നത് വ്യാജ ഏറ്റുമുട്ടലാനെന്നും ദൽഹി പോലീസ് കള്ളം പറയുകയാണെന്നും ജാമിയ നഗർ നിവാസികളും ജാമിയ ടീച്ചേഴ്സ് അസോസിയേഷനും ഇന്ത്യയിലെ പ്രമുഖ മനുഷ്യാവകാശ പ്രവർത്തകരും അടക്കം ശക്തമായ ആരോപണം ഉന്നയിച്ചു. അന്നത്തെ ആഭ്യന്തര മന്ത്രിയായിരുന്ന ദിഗ് വിജയ്‌ സിംഗ് അടക്കം ഈ ആരോപണം ഉന്നയിിച്ചു. 

## പൊരുത്തക്കേടുകൾ
ആതിഫ് അമിൻ, മുഹമ്മദ് സാജിത് എന്നിവരെ പിടികൂടിയ ക്ലോസ് റേഞ്ചിൽ വെടിവെച്ചു കൊലപ്പെടുത്തുകയായിരുന്നു എന്നത്തിനു ബലമേകുന്ന പല തെളിവുകളും പുറത്തു വന്നിരുന്നു. തലയുടെ മൂർധാവിലും തോളിനു മുകളിലുമായിരുന്നു ഇവർക്ക് വെടിയേറ്റ പാടുകൾ മുഴുവൻ. ഒരാളെ നിലത്തിരുത്തി മുന്നിൽ നിന്ന് വെടിവേക്കുമ്പോഴേ ഇങ്ങനെ സംഭവിക്കൂ എന്ന് വിദഗ്ദ്ധർ അഭിപ്രായപ്പെടുകയുണ്ടായി. രക്ഷപ്പെട്ട ഷഹസാദ് അഹമ്മദ്, ഹാരീസ് ഖാൻ എന്നിവർ ചാടിക്കടന്നു എന്ന് പറയുന്ന തൊട്ടടുത്ത കെട്ടിടം ആൾക്കാർക്ക് ചാടിക്കടക്കുക അസാധ്യമായ അകലത്തിലാണ്. വെടിയേറ്റ്‌ മരിച്ച ഇൻസ്പെക്റ്റർ മോഹൻ ചന്ദ് ശർമ ഇവരെ അന്വേഷിക്കാൻ വാതിലിൽ മുട്ടിയപ്പോൾ വാതിൽ തുറന്ന ഉടനെ ഷഹസാദ് അഹമ്മദ് വെടിവെക്കുകയായിരുന്നു എന്നാണ് പോലീസ് പറഞ്ഞത്. എന്നാൽ മോഹൻ ചന്ദ് ശർമയ്ക്ക് പിറകുവശത്താണ് വെടിയേറ്റിരുന്നത്. ഇങ്ങനെ നിരവധി പൊരുത്തക്കേടുകൾ സംഭവത്തിൽ ഉണ്ടായിരുന്നു.

## അവലംബം

വർഗ്ഗം:ഇന്ത്യയിലെ നിയമപരിപാലനം
സന്തോഷം

മനസ്സിന് ഉല്ലാസം ലഭിക്കുന്ന അവസ്ഥയാണ് സന്തോഷം . 

ആനന്ദകരമായിരിക്കുകയും മാനസികമായി സുഖം തോന്നുകയും ചെയ്യുന്നതിനെ **സന്തോഷം** എന്ന് പറയുന്നു. തൃപ്തമായിരിക്കുക , അഭിമാനത്തോടെ ഇരിക്കുക, ആശ്വാസം തോന്നുക തുടങ്ങിയ സന്ദർഭങ്ങളിൽ ഒരു വ്യക്തി സന്തോഷമായിരിക്കുന്നു എന്ന് പറയാം. സാധാരണയായി സന്തോഷമെന്നത് സങ്കടത്തിന്റെ വിപരീതം ആണ്. എന്നിരുന്നാലും ചില സന്ദർഭങ്ങളിൽ പല സംഭവങ്ങൾ മൂലം രണ്ടു ഒരുമിച്ച് വരാം. ചിലപ്പോൾ ഒരു കാരണം കൊണ്ട് സന്തോഷവും സങ്കടവും ഒരുമിച്ച് വരാം. സന്തോഷവും സങ്കടവും ജീവിതത്തിൽ മാറിമാറി വരാമെങ്കിലും രണ്ടും സ്ഥായി ആയി ഒരുവനിൽ നിലകൊള്ളില്ല എന്നും ചിന്തകൻമാർ അഭിപ്രായപെടാറുണ്ട്. അമിതമായി സന്തോഷം വരുമ്പോൾ ചിലപ്പോൾ ചിലർ വികാരാധീനരായി കരയാരുണ്ട്. 
## സന്തോഷത്തിന്റെ ജീവശാസ്ത്രം
മസ്തിഷ്കത്തിൽ ഡോപാമിൻ എന്ന നാഡീയപ്രേക്ഷകത്തിന്റെ ഉത്പാദനം സന്തോഷത്തിന് കാരണമാകുന്നു. ഓക്സിട്ടോസിൻ എന്ന ഹോർമോണിനും സന്തോഷം എന്ന വികാരത്തിന്റെ പ്രകടനത്തിനുപിന്നിൽ പങ്കുണ്ട്. ശരീരം തന്നെ ഉത്പാദിപ്പിക്കുന്ന വേദനാസംഹാരികളായ എൻഡോർഫിനുകൾ സന്തോഷാവസരങ്ങൾ പ്രദാനം ചെയ്യുന്നു. ശാന്തത കൈവരിക്കാൻ സഹായിക്കുന്ന ഗാമാ അമിനോ ബ്യൂട്ടിറിക് ആസിഡ് എന്ന ഹോർമോണിനും സന്തോഷവികാരത്തിന്റെ പ്രകടനത്തിൽ പങ്കുണ്ട്. ആത്മവിശ്വാസം ബലപ്പെടുത്തുന്ന സെറോടോണിൻ എന്ന ഹോർമോണും ഇത്തരം സന്ദർഭങ്ങളെ ഉത്തേജിപ്പിക്കുന്നുണ്ട്. ശരീരത്തിന്റെ ഊർജ്ജോത്പാദനത്തിൽ മുഖ്യപങ്കുവഹിക്കുന്ന അഡ്രിനാലിൻ എന്ന അടിയന്തരഹോർമോണും ശാരീരികപ്രവർത്തനങ്ങളെ ഉത്തേജിതാവസ്ഥയിലെത്തിച്ച് ആഹ്ലാദം പകരുന്നു.
നല്ല ഭക്ഷണം കഴിക്കുന്നതും ലക്ഷ്യങ്ങൾ കൈവരിക്കുന്നതും മാനസികോല്ലാസവും ആരോഗ്യമുള്ള കുടുംബബന്ധങ്ങളും അരോഗദൃഢാവസ്ഥയും എല്ലാം സന്തോഷം എന്ന വികാരത്തെ രൂപപ്പെടുത്തുന്നു.

20 മാർച്ച് സന്തോഷത്തിന്റെ അന്താരാഷ്ട്രദിനമായി ആചരിക്കുന്നു.

## അവലംബം

വർഗ്ഗം:വികാരങ്ങൾ
ലെഗ്ഹീമോഗ്ലോബിൻ

ജന്തുക്കളിലുള്ളതുപോലെ പയർവർഗ്ഗം സസ്യങ്ങളുടെ വേരുകളിലെ മുഴകളിൽ (മൂലാർബുദങ്ങളിൽ) കാണപ്പെടുന്ന വർണകമാംസ്യമാണിത്. ചുവപ്പുനിറമുള്ള ഈ വർണകത്തിൽ ഇരുമ്പുൾക്കൊണ്ടിരിക്കുന്നു. ലിഗോഗ്ലോബിൻ എന്നും ഇത് അറിയപ്പെടുന്നു. 
## ധർമ്മം
ഓക്സിജനുമായി കൂടിച്ചേരാൻ കഴിവുള്ള ഈ വർണകം നൈട്രജൻ ഫിക്സേഷൻ എന്ന പ്രക്രിയയ്ക്ക്  ആവശ്യമാണ്. ഓക്സിജനുമായിച്ചേർന്ന് ഓക്സിലെഗ്ഹീമോഗ്ലോബിൻ രൂപപ്പെടുമ്പോൾ അത് റൈസോബിയം ബാക്ടീരിയ ഉപയോഗിക്കുകയും ശ്വസനപ്രവർത്തനത്തിലൂടെ എ.ടി.പി. എന്ന ഊർജ്ജതൻമാത്രകൾ നിർമ്മിക്കുകയും ചെയ്യുന്നു. ഈ ഊർജ്ജമാണ് സസ്യശരീരം നൈട്രജൻ ഫിക്സേഷന് ഉപയോഗിക്കുന്നത്. 
## ഘടന
അമിനോആസിഡുകളുടെ രണ്ട് ആൽഫാ ചെയിനുകളും രണ്ട് ബീറ്റാ ചെയിനുകളുമുള്ള തന്മാത്രയാണിത്.  ഹീം എന്നും ഗ്ലോബിൻ എന്നും രണ്ടുഭാഗങ്ങളാൽ ഇത് നിർമ്മിക്കപ്പെട്ടിരിക്കുന്നു. ഹീം എന്ന ഭാഗത്താണ് ഇരുമ്പുള്ളത്. ഗ്ലോബിൻ ഒരു  മാംസ്യഭാഗമാണ്. പയറുചെടികളിലെ വേരുകളിൽ സിംബയോസിസ് എന്ന പ്രക്രിയവഴി പരസ്പരസഹായത്തോടെ ജീവിക്കുന്ന റൈസോബിയം എന്ന നൈട്രജൻ ഫിക്സേഷൻ ബാക്ടീരിയകൾ ക്ക് കൃത്യമായി ഓക്സിജൻ ലഭിക്കുന്നതിന്  ലെഗ്ഹീമോഗ്ലോബിൻ സഹായിക്കുന്നു.ബാക്ടീരിയ രൂപപ്പെടുത്തുന്ന നൈട്രോജിനേയ്സ് എന്ന രാസാഗ്നിയുടെ പ്രവർത്തനഫലമായി അന്തരീക്ഷത്തിലെ നൈട്രജൻ സസ്യശരീരത്തിലെത്തുന്നു.

## അവലംബം

വർഗ്ഗം:ഉപാപചയം
ശവസംസ്കാരം

മരിച്ചു കഴിഞ്ഞ മനുഷ്യരെയോ ചത്ത മൃഗങ്ങളെയോ ചിലപ്പോൾ ചില വസ്തുക്കളെയോ മണ്ണിനടിയിൽ കുഴിച്ച്ച്ചിടുന്നതിനെ **ശവസംസ്കാരം** അഥവാ മറവുചെയ്യൽ എന്ന് പറയുന്നു. 
മനുഷ്യശരീരം സാധാരണയായി ശവകോട്ടയിലാണ് സംസ്കരിക്കാറുള്ളത്.ചിലപ്പോൾ മൃതശരീരം ഒരു ശവപെട്ടിയിൽ അടക്കം ചെയ്തോ ചിലപ്പോൾ പെട്ടി ഇല്ലാതെയോ കുഴിച്ചിടുകയാണ് പതിവ്.
സെപ്റ്റംബർ 11 ഗൂഢാലോചന സിദ്ധാന്തം

അമേരിക്കയിൽ 2001 സെപ്റ്റംബർ 11ന് നടന്ന ഭീകരാക്രമണത്തിന് ഒട്ടനവധി ദുരൂഹതകൾ ഉണ്ടായിരുന്നു. ഇവയെ വിശകലനം ചെയ്തു ലോകത്തിലെ പ്രമുഖരായ ആളുകൾ അടക്കം പൊതുവായി ആക്രമണത്തിന് പിന്നിൽ പ്രവർത്തിച്ചത് അമേരിക്കൻ ഗവന്മേന്റ്റ് ചുമതലപ്പെടുത്തിയവരോ അല്ലെങ്കിൽ അമേരിക്കൻ ചാര ഏജൻസികളോ ആണെന്ന ശക്തമായ വാദം മുന്നോട്ടു വെക്കുകയുണ്ടായി. ഇവയെ മൊത്തത്തിൽ വിളിക്കാനുപയോഗിക്കുന്ന പേരാണ് **സെപ്റ്റംബർ 11 ഗൂഢാലോചന സിദ്ധാന്തം**. വ്യക്തമായ പല തെളിവുകളോടെ തന്നെയാണ് ഇവരിൽ പലരും ഈ വാദങ്ങൾ മുന്നോട്ടു വെക്കുന്നത്. ഇവരിൽ രാഷ്ട്രീയ പ്രമുഖർ മുതൽ എന്ജിനീയറിംഗ് വിദഗ്ദരും വൈമാനിക വിദഗ്ദരും വരെ ഉണ്ട്. ഒട്ടനവധി പുസ്തകങ്ങളും ഈ വിഷയത്തിൽ എഴുതപ്പെട്ടിട്ടുണ്ട്. അമേരിക്കൻ ഗവണ്മെന്റിനു പോലും ഇവരുടെ സംശയങ്ങൾക്ക് വ്യക്തമായ ഉത്തരം കൊടുക്കാൻ സാധിച്ചിട്ടില്ല. ടവറുകളിൽ വിമാനം ഇടിച്ചത് മുതൽ കെട്ടിടം തകർന്നതും അടക്കം ഓരോ വിഷയത്തിലും ദുരൂഹതകൾ ഉണ്ടെന്നു ഈ സിദ്ധാന്തക്കാർ അവകാശപ്പെടുന്നു. അമരിക്കയിൽ തന്നെ വലിയൊരു വിഭാഗം ജനങ്ങളും ഇതൊരു ഗൂഢാലോചനയാണെന്ന് വിശ്വസിക്കുന്നു.

## ചില വാദങ്ങൾ

# 2075 ഡിഗ്രീ ചൂടിൽ മാത്രം ഉരുകുന്ന ടവറുകൾ നിർമ്മിക്കനുപയോഗിച്ച ഉരുക്ക് 1500 ഡിഗ്രിയിൽ കത്തുന്ന വിമാന ഇന്ധനം മൂലം ഉരുകില്ല.
# ഈ വാദം ശരിയായാലും ആദ്യം വിമാനം ഇടിച്ച ടവർ വീഴാതെ മുക്കാൽ മണിക്കൂറിനു ശേഷം ഇടിച്ച രണ്ടാമത്തെ ടവറാണ് ആദ്യം വീണത്‌. അത് എന്തുകൊണ്ട് ?
# പ്രധാന ടവറുകൾക്ക് വളരെ അകലെ സ്ഥിതി ചെയ്തിരുന്ന ടവർ നമ്പർ 7 എന്ന ഏഴാം ടവർ വൈകുന്നേരത്തോടെ ഒരു കാരണവുമില്ലാതെ തകർന്നു വീണു.
# 1500 ഡിഗ്രിയിൽ കത്തിയ വിമാനത്തിനകത്തെ ഒരു വിമാനറാഞ്ചിയുടെ പാസ്പോർട്ട്‌ ഒരു കേടും പറ്റാതെ കണ്ടെടുത്തു എന്നത് ബാലിശമാണ്
# വേൾഡ് ട്രേഡ് സെന്ററിൽ ജോലിചെയ്യുന്ന 4000 ജൂത് വംശജർ പ്രസ്തുത ദിവസം കൂട്ട അവധിയെടുത്തു. അതെന്തുകൊണ്ട് ?
# ലോകത്തിലെ ഏറ്റവും സുരക്ഷയുള്ള കെട്ടിടമായ പെന്റഗൺ സൈനിക ഓഫീസ് സമുച്ചയത്തിൽ വിമാനമിടിച്ചതിന്റെ ആകെ പുറത്തു വന്നത് ഒരു വളരെ അവ്യക്തമായ വീഡിയോ മാത്രമാണ്. ഓരോ 20 മീറ്ററിലും കാമറയുള്ള കെട്ടിടമാണിത്.
# പെന്റഗൺ സൈനിക ഓഫീസ് സമുച്ചയത്തിൽ വിമാനമിടിച്ചതിന്റെ അടയാളങ്ങൾ ഒന്നുമില്ല. വിമാനമിടിച്ച ഭാഗം ഒരു വിമാനത്തിന്റെ മൂക്ക് മാത്രം ഇടിച്ചു കയറിയ നിലയിലാണ്.

## അവലംബം

വർഗ്ഗം:ഗൂഢാലോചനാസിദ്ധാന്തങ്ങൾ
ഡോപാമിൻ

ഒരു നാഡിയിലെക്കോ പേശിയിലെക്കോ ഒരു സംജ്ഞ കടത്തി വിടുന്നതിനായി ഒരു നാഡീ തന്തൂ ഉദ്പാദിപ്പിക്കുന്ന ഒരു രാസപദാർത്ഥമാണ് **dopamine
**.മസ്തിഷ്കത്തിൽ ഉള്ള ഒരു പ്രധാനപെട്ട രാസപദാർത്ഥം ആണിത്. ഒരു വ്യക്തിയെ സന്തോഷവാൻ ആക്കി നിലനിർത്തുന്നതിൽ ഡോപ്പാമിൻ വലിയപങ്കുവഹിക്കുന്നുണ്ട്.

മസ്തിഷ്കത്തിൽ ആവശ്യത്തിനു ഡോപ്പാമിൻ ഉദ്പാദനം നടക്കാതെ വന്നാൽ അയാൾക്ക് പാർക്കിൻസൺസ് രോഗം വരാനുള്ള സാധ്യത കൂടുതലാണ്.

## അവലംബം

വർഗ്ഗം:അന്തർഗ്രന്ഥിസ്രാവം
ടിപ്പുവിന്റെ കരവാൾ (ചലച്ചിത്രം)

മൈസൂർ രാജാവായിരുന്ന ടിപ്പുസുൽത്താന്റെ ജീവിതത്തെ ആസ്പദമാക്കി **ഭഗവാൻ ഗിദ്വാനി** രചിച്ച ചരിത്രനോവലിന്റെ ചലച്ഛിത്രാവിഷ്കാരമാണ് **ദ സ്വോർഡ് ഓഫ് ടിപ്പുസുൽത്താൻ** അഥവാ **ടിപ്പുവിന്റെ കരവാൾ**. 1990-ൽ ദൂരദർശൻ നാഷണൽ ചാനലിൽ പരമ്പരയായി പ്രക്ഷേപണം ചെയ്യപ്പെട്ടു.

ഇതിന്റെ ചിത്രീകരണത്തിനിടെ പ്രീമിയർ സ്റ്റുഡിയോ അഗ്നിക്കിരയാകുകയും 62 പേർ മരണപ്പെടുകയും ചെയ്തിരുന്നു

മുതിർന്ന ഉദ്യോഗസ്ഥനായിരുന്ന ഗ്രന്ഥകർത്താവിന്റെ ചരിത്രഗവേഷണത്തിലൂടെ രൂപപ്പെട്ട നോവലിനെ മാത്രം അടിസ്ഥാനമാക്കിയായിരുന്നു പരമ്പര. ചിത്രം പരക്കെ പ്രശംസിക്കപ്പെട്ടു. 

## നിർമ്മാണം
സഞ്ജയ് ഖാന്റെ ഉടമസ്ഥതയിലുള്ള *ന്യൂമറോ യൂനോ ഇന്റർനാഷണൽ*' ആണ് ചിത്രം നിർമ്മിച്ചത്. അക്ബർ ഖാൻ ആണ് ആദ്യത്തെ 20 എപ്പിസോഡുകൾ സംവിധാനം ചെയ്തത്. നൗഷാദ് സംഗീതവും, ബഷീർ അലി ഛായാഗ്രഹണവും നിർവ്വഹിച്ചു. പിന്നീട് സഞ്ജയ് തന്നെ സംവിധാനം ചെയ്ത ചിത്രത്തിൽ സഞ്ജയ് തന്നെയാണ് ടിപ്പുസുൽത്താൻ ആയി വേഷമിട്ടത്.

## വിവാദങ്ങൾ
### കേസ്
ഈ നാടകത്തിന്റെ സംപ്രേഷണത്തിനെതിരെ സുപ്രീം കോടതിയിൽ അപേക്ഷ നൽകി. ടിപ്പു സുൽത്താന്റെ യഥാർത്ഥ ജീവിതത്തെയും പ്രവൃത്തികളെയും അടിസ്ഥാനമാക്കിയുള്ളതല്ലെന്ന് രവിവർമ്മയെപ്പോലുള്ള പരാതിക്കാർ, വാദിച്ചു.വാദം കേട്ട ശേഷം, നാടകം സംപ്രേഷണം ചെയ്യാമെന്നും എന്നാൽ ഓരോ എപ്പിസോഡിനൊപ്പം ഒരു നോട്ടീസ് പ്രദർശിപ്പിക്കണമെന്നും സുപ്രീം കോടതി വിധി പ്രസ്താവിച്ചു: 
'''ഈ എപ്പിസോഡുകളിൽ കാണിക്കുന്നതിന്റെ ആധികാരികത ഞങ്ങൾ അവകാശപ്പെടുന്നില്ല. ഈ പരമ്പര തികച്ചും ഒരു ഫിക്ഷൻ ആണ്, ടിപ്പുവിന്റെ ജീവിതമായോ ഭരണവുമായോ പരമ്പരക്ക് ഒന്നും ചെയ്യാനില്ല. ഭഗ്‌വാൻ ഗിദ്വാനിയുടെ നോവലിന്റെ ചിത്രീകരണം മാത്രമാണ് ഈ പരമ്പര

## തീപിടിത്തം
1989 ഫെബ്രുവരി 8 ന് മൈസൂരിലെ പ്രീമിയർ സ്റ്റുഡിയോയിൽ ഒരു വലിയ അഗ്നിബാധയുണ്ടായി. അഗ്നിശമന ഉപകരണങ്ങളുടെ ലഭ്യതയില്ലായ്മയും അഗ്നി സുരക്ഷാ മാനദണ്ഡങ്ങളുടെ അജ്ഞതയും പ്രധാന കാരണങ്ങളായി ഉദ്ധരിക്കപ്പെടുന്നു. അയഞ്ഞ വയറിംഗും വെന്റിലേറ്ററുകളുടെ അഭാവവുമാണ് തീ പടരാൻ കൂടുതൽ കാരണമായത്. ഫയർ പ്രൂഫിംഗ് മെറ്റീരിയലിനുപകരം ചുവരുകളിൽ ചാക്കുതുണി ബാഗുകളാണുണ്ടായിരുന്നത്. ഷൂട്ടിംഗിനായി വലിയ ലൈറ്റുകൾ ഉപയോഗിച്ചതിനാൽ താപനില 120 ° C (248 ° F) ആയി ഉയർന്നു. ഈ ഘടകങ്ങളെല്ലാം വൻ തീപിടിത്തത്തിന് കാരണമായി. മരണസംഖ്യ 62 ആയിരുന്നു. സഞ്ജയ് ഖാന് തന്നെ വലിയ പൊള്ളലേല്ക്കുകയും 13 മാസം ആശുപത്രിയിൽ കഴിയുകയും 72 ശസ്ത്രക്രിയകൾ നടത്തുകയും ചെയ്തു. അഗ്നിബാധയിൽ ഇരകളായവർക്ക് 5000 രൂപ ഔദാര്യമായി നൽകുകയുണ്ടായി. 

## അവാർഡുകൾ
ഈ നാടകത്തിലെ അഭിനയത്തിന് സഞ്ജയ് ഖാന് ജെം ഓഫ് ഇന്ത്യ അവാർഡ് ലഭിച്ചു.
## അവലംബം

വർഗ്ഗം:ടെലിവിഷൻ പരമ്പരകൾ
വർഗ്ഗം:ടിപ്പു സുൽത്താൻ
സഭാകമ്പം

ഒരു വേദിയിൽ അല്ലെങ്കിൽ ഒരു കൂട്ടത്തിനു മുന്നിൽ വച്ച് താൻ ഉദ്ദേശിച്ച കാര്യം പ്രകടിപ്പിക്കുമ്പോൾ ഉണ്ടാകുന്ന വിറ, ഭയം, ആകാംഷ എന്നിവയെ സഭാകമ്പം എന്ന് പറയുന്നു.

## അവലംബം
ഡസ്കി ലാബറിന്ത്

ഇന്ത്യയുടെ വടക്ക് കിഴക്കൻ പ്രദേശങ്ങൾ,അസം,ബർമ,തായ്ലാൻഡ്,ലാവോസ്,വിയറ്റ്നാം എന്നീ പ്രദേശങ്ങളിൽ കാണപ്പെടുന്ന ഒരിനം 
പൂമ്പാറ്റയാണ് ഡസ്കി ലാബറിന്ത് . Neope yama എന്നാണ് ഇതിന്റെ ശാസ്ത്രനാമം.

## ആവാസം
ഇന്ത്യയിൽ ആസ്സാം,മണിപ്പൂർ,നാഗാലാൻഡ്‌ എന്നീ  സംസ്ഥാനങ്ങളിൽ  മേയ് , ജൂൺ  മാസങ്ങളിലാണ് ഇവയെ ധാരാളമായി കണ്ടു വരുന്നത്.

## അവലംബം

വർഗ്ഗം:ചിത്രശലഭങ്ങൾ
കുറ്റിക്കാട് ഫൊറോന പള്ളി

തൃശ്ശൂർ ജില്ലയിലെ പരിയാരം ഗ്രാമപഞ്ചായത്തിലെ കുറ്റിക്കാട് ഗ്രാമത്തിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **കുറ്റിക്കാട്** (Kuttikkad) **സെന്റ് സെബാസ്റ്റ്യൻ ഫൊറോന പള്ളി** (Saint Sebastian Forane Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ സെബസ്ത്യനോസിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള കുറ്റിക്കാട് ഫൊറോന പള്ളിയുടെ കീഴിൽ ഈ പള്ളിയടക്കം 12 ഇടവക പള്ളികളുണ്ട്.

## ഇടവക പള്ളികൾ

* 1. കുറ്റിക്കാട് പള്ളി
* 2. അരൂർമുഴി പള്ളി
* 3. ചായ്പ്പൻകുഴി പള്ളി
* 4. കൊന്നക്കുഴി പള്ളി
* 5. മാരംകോട് പള്ളി
* 6. മാരംകോട് തെക്കെ പള്ളി
* 7. മോതിരക്കണ്ണി പള്ളി
* 8. മുനിപാറ പള്ളി
* 9. പൂവത്തിങ്കൽ പള്ളി
* 10.പുളിങ്കര പള്ളി
* 11.താഴൂർ പള്ളി
* 12.തൂമ്പാക്കോട് പള്ളി

## ചിത്രശാല

## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ കുറ്റിക്കാട് പള്ളിയുടെ പ്രത്യേക പേജിലേക്ക്  

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
കുറ്റിക്കാട്

തൃശ്ശൂർ ജില്ലയിലെ പരിയാരം ഗ്രാമപഞ്ചായത്തിലെ ഒരു ഗ്രാമമാണ് **കുറ്റിക്കാട്**. ചാലക്കുടിയുടെ കിഴക്കൻ പ്രദേശത്തായി സ്ഥിതി ചെയ്യുന്നു.

## പ്രധാന സ്ഥാപനങ്ങൾ
* കുറ്റിക്കാട് ഫൊറോന പള്ളി

## ചിത്രശാല

വർഗ്ഗം:തൃശ്ശൂർ ജില്ല
കൊന്നക്കുഴി

തൃശ്ശൂർ ജില്ലയിലെ പരിയാരം ഗ്രാമപഞ്ചായത്തിലെ ഒരു ഗ്രാമമാണ് **കൊന്നക്കുഴി**. ചാലക്കുടിയുടെ കിഴക്കൻ പ്രദേശത്ത്, ചാലക്കുടി-അതിരപ്പള്ളി വഴിയിൽ സ്ഥിതി ചെയ്യുന്നു.

## പ്രധാന സ്ഥാപനങ്ങൾ
* ഗവ.എൽ.പി.സ്കൂൾ കൊന്നക്കുഴി
* കേരള വെറ്റിനറി ക്വാറ്റിൽ ബ്രീഡിങ്ങ് ഫാം
* പോസ്‌റ്റ്  ഓഫീസ് കൊന്നക്കുഴി
* ബോധി കലാസാംസ്കാരിക വായനാശാല കൊന്നക്കുഴി
* കൊന്നക്കുഴി സെന്റ് ആന്റണീസ് പള്ളി
*  കൊന്നക്കുഴി ശ്രീ സുബ്രഹ്മണ്യസ്വാമി ക്ഷേത്രം
* പരിയാരം കോ- ഓപ്രേറ്റിവ് ബാങ്ക് കൊന്നക്കുഴി ബ്രാഞ്ച്

## ചിത്രശാല

File:Konnakuzhi_St._Antony%27s_Church_-_കൊന്നക്കുഴി_സെന്റ്_ആന്റണീസ്_ചർച്ച്_02.JPG|കൊന്നക്കുഴി പള്ളി


വർഗ്ഗം:തൃശ്ശൂർ ജില്ല
ബാരൽ(ആയുധം)

തോക്ക്, പീരങ്കി തുടങ്ങിയ ആയുധങ്ങളിൽ വെടിയുണ്ട ലക്ഷ്യസ്ഥാനത്തേയ്ക്ക് തൊടുത്തുവിടുന്നതിനായി ആയുധങ്ങളിൽ ഘടിപ്പിച്ചിരിക്കുന്ന ലോഹക്കുഴലുകളാണ് **ബാരൽ**. ബാരലുകൾ ഈ ആയുധങ്ങളുടെ ഭാഗം തന്നെയാണ്.

ഫയർ ചെയ്യുമ്പോൾ കാട്രിഡ്ജിന്റെ മുന്നിൽ ഉറപ്പിച്ചിരിക്കുന്ന വെടിയുണ്ട കടന്നുപോകുന്നത് ബാരലിലൂടെയാണ്. വെടിയുണ്ടയുടെ പുറംവ്യാസവും ബാരലിന്റെ അകവ്യാസവും തുല്യമായിരിക്കും.

## റൈഫ്ലിംഗ്
ഫയർ ചെയ്യുമ്പോൾ പുറത്തേയ്ക്കു തെറിക്കുന്ന വെടിയുണ്ടയെ ചുഴറ്റി വിടുന്നതിനായി ബാരലുകൾക്കുള്ളിൽ നിർമ്മിച്ചിരിക്കുന്ന ചെറിയ വരകളാണ് ഗ്രൂവ്സ്. ബാരലിനുള്ളിൽ ഗ്രൂവ്സ് ഉള്ള സംവിധാനമാണ് റൈഫ്ലിംഗ് എന്നറിയപ്പെടുന്നത്.
ലഘുചിത്രം|L7 105 മി.മീ. ടാങ്ക് ഗണ്ണിന്റെ ബാരലിന്റെ പരിഛേദം. ബാരലിനുള്ളിലെ ഗ്രൂവ്സ് വ്യക്തമായി കാണാംറൈഫ്ലിംഗ് ഉള്ളതും ഇല്ലാത്തതുമായ ബാരലുകൾ നിലവിലുണ്ട്.

## അവലംബം
 

വർഗ്ഗം:യുദ്ധോപകരണങ്ങളുടെ ഭാഗങ്ങൾ
ബുഫോ സ്റ്റുവാർറ്റി

തെക്കുകിഴക്കേ ഏഷ്യയിൽ കണ്ടുവരുന്ന ഒരിനം പേക്കാന്തവള യാണ്  ബുഫോ സ്റ്റുവാർറ്റി  ഇന്ത്യയുടെ വടക്ക് കിഴക്കൻ പ്രദേശങ്ങളിലും മ്യാൻമാറിലും കാണപ്പെടുന്നു

## References

വർഗ്ഗം:ഇന്ത്യയിലെ തവളകൾ
വിൽ വാൻ ഗോഗ്

**വില്ലെമിന ജാക്കോബോ വാൻ ഗോഗ്**(1862 മാർച്ച് 16 ന് സുണ്ടെർട്ടിൽ ജനിച്ചു , 1941 മെയ് 17ന്  എർമെലോ -യിൽ വച്ച് മരിച്ചു) എന്ന **വിൽ** വിൻസന്റ് വാൻഗോഗ് എന്ന ചിത്രകാരന്റേയും, തിയോ വാൻ ഗോഗ് എന്ന  ചിത്രവിൽപ്പനക്കാരന്റേയും ഏറ്റവും ഇളയ സഹോദരിയാണ്. പിന്നീട് *വിൽ* ഒരു ഫെമിനിസ്റ്റായി മാറി.

## അവലംബം
വർഗ്ഗം:വിൻസന്റ് വാൻഗോഗ്
വർഗ്ഗം:1862-ൽ ജനിച്ചവർ
വർഗ്ഗം:1941-ൽ മരിച്ചവർ
വർഗ്ഗം:ഡച്ച് ഫെമിനിസ്റ്റുകൾ
എസ്.എ.എം.ആർ. മാതൃക

പഠനതലത്തിൽ കമ്പ്യൂട്ടർ സാങ്കേതികവിദ്യയാലുള്ള പുരോഗതി നിർണ്ണയിക്കാനുപയോഗിക്കുന്ന ഒരു മാതൃകയാണ് വർദ്ധന രൂപാന്തര പുനര്വ്യാഖ്യാന ബദൽ മാതൃക അഥവാ (Substitution Augmentation Modification Redefinition Model). വിദ്യാർത്ഥികളുടെ പഠനത്തിൽ ഉള്ള പങ്കാളിത്തത്തിന്റെ നിലവാരമാണൂ ഈ മാതൃക കൂടുതലും കേന്ദ്രീകരിക്കുന്നത്. വിദ്യാർത്ഥികളുടെ നിലവാരം, അവർ ചോദിക്കുന്ന ചോദ്യങ്ങളുടെ പ്രാധാന്യം കണക്കിലാക്കിയാണ് വിലയിരുതതുന്നത്. എസ്. എ. എം. ആർ. മാതൃക വിവിധ തലങ്ങളായി തിരിച്ചിരിക്കുന്നു.

## എസ്. എ. എം. ആർ. മാതൃകയിലെ തലങ്ങൾ

* **ബദൽ തലം** : ഈ തലത്തിൽ അദ്ധ്യാപകർ ചെയ്യുന്ന ജോലി കമ്പ്യൂട്ടർ കൊണ്ട് പകരം വയ്ക്കുന്നു. ഉദാഹരണത്തിനു, ജോലി ചെയ്യാനുള്ള കടലാസ്, കമ്പ്യൂട്ടറീൽ തയ്യാറാക്കിയതിനു ശേഷം വിതരണം ചെയ്യുന്നു.
* **വർദ്ധന തലം** : കമ്പ്യൂട്ടർ സാര്വ്വജനീനമായ ഉദ്യമമങ്ങൾ ചെയ്യുന്നുണ്ട്.  ഗൂഗീൽ ഫാറം ഉപയോഗിച്ച് ച്യോദ്യാവലി നല്കുന്നത്, അതും തൂലികയും കടലാസും ഉപയോഗിക്കാതെ നല്കുന്നത്,ഇതിനു ഉദാഹരണമാണ്. ഇത് കടലാസ് ലാഭിക്കാൻ സഹായിക്കുന്നു. ഈ  തലത്തിലെ മറ്റൊരു നേട്ടം ച്യോദ്യാവലി പംക്തിയിലെ പ്രതികരണമാണ്. കമ്പ്യൂട്ടർ സാങ്കേതിക വിദ്യഉപയോഗിക്കുമ്പോൾ വിദ്യാര്ഥികൾകു വേഗത്തിൽ പ്രതികരണം ലഭിക്കുന്നു. പക്ഷേ, കമ്പ്യൂട്ടർ പ്രയോഗിക്കാതെ വരുമ്പോൾ അദ്ധ്യാപകർക്ക്  ച്യോദ്യാവലി പംക്തിയുടെ പ്രതികരണം ശരിപ്പെടുത്തുന്നതിൽ കൂടുതൽ സമയം എടുക്കുന്നു.
* **രൂപാന്തര തലം** : ഈ തലത്തിൽ, പഠനമുറികളെ കമ്പ്യൂട്ടർ സാങ്കേതിക വിദ്യ കൊണ്ട് നവീകരിക്കുക അത്യന്താപേക്ഷിതമാണ്. ഉദാഹരണത്തിനു ശബ്ദരഹിതമായ ചലച്ചിത്രം ( വീഡിയോ) വിദ്യാർത്ഥികൾക്കു കാണിച്ചു കൊടുത്തു കൊണ്ട് , അവരുടെ ജന്മനാ ഉള്ള ചിന്തിക്കാൻ, എഴുതാൻ ഉള്ള ക്രിയാത്മക വാസാനകളെ ഉണർത്തുന്നതിനും പരിപോഷിപ്പിക്കുന്നതിനും സഹായിക്കുന്നു.
* **പുനർ വ്യാഖ്യാന തലം** : ഭാവനക്കു അതീതമായ സംഗതികൾ പോലും പഠനമുറികളിൽ ചെയ്തു കാണിക്കാൻ  കമ്പ്യൂട്ടർ സാങ്കേതിക വിദ്യ കൊണ്ട് സാധിക്കുന്നു.
## പുറത്തേക്കുള്ള കണ്ണികൾ
* https://sites.google.com/a/msad60.org/technology-is-learning/samr-model 
* https://en.wikipedia.org/wiki/User:Divyachackoc/SAMR_model
റോഡ് വിത്ത് സിപ്രെസ്സ് ആന്റ് സ്റ്റാർസ്

***കണ്ട്രി റോഡ് ഇൻ പ്രൂവെൻസ് ബൈ നൈറ്റ്*** എന്നറിയപ്പെടുന്ന *'റോഡ് വിത്ത് സിപ്രസ്സ് ആന്റ് സ്റ്റാർസ്*, എന്നത് ഡച്ച് പോസ്റ്റ് ഇപ്രഷനിസ്റ്റ് പെയിന്ററായ വിൻസന്റ് വാൻഗോഗ് 1890-ൽ വരച്ച ഒരു ഓയിൽപെയിന്റിങ്ങാണ്.ഇതാണ് അദ്ദേഹം ഫ്രാൻസിൽ സ്ഥിതിചെയ്യുന്ന *സെയിന്റ് റെമി-ഡി പ്രൂവെൻസിൽ* വച്ച് വരച്ച അവസാനത്തെ ചിത്രം.ക്രോളെർ മുള്ളർ മ്യൂസിയത്തിൽ വാൻ ഗോഗ് ശേഖരിച്ച ചിത്രങ്ങളുടെ വൻ ശേഖരത്തിൽ ഒന്നാണിത്.നെതർലാണ്ടിലെ ഒറ്റേർലോ  -യിൽ സ്ഥിതിചെയ്യുന്ന ഹോഗ് വെലൂവെ നാഷ്ണൽ പാർക്കിലാണ്  ഇതിപ്പോൾ ഉള്ളത്.
## അവലംബം

## പുറംകണ്ണികൾ

*''Van Gogh, paintings and drawings: a special loan exhibition'', a fully digitized exhibition catalog from The Metropolitan Museum of Art Libraries, which contains material on this painting (see index)

വർഗ്ഗം:ചിത്രകല
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ബെഷ്ഡൽ പരിശോധന

സിനിമയിൽ സ്ത്രീകഥാപാത്രങ്ങൾക്ക് മതിയായ പ്രാതിനിധ്യമുണ്ടോ എന്ന് മനസ്സിലാക്കാനുള്ള പരിശോധനയാണ് **ബെഷ്ഡൽ പരിശോധന**. ഇതു പ്രകാരം ഒരു സിനിമയിൽ, രണ്ടോ അതിലധികമോ സ്ത്രീകഥാപാത്രങ്ങൾ പുരുഷന്മാരെ കുറിച്ചല്ലാത്ത വിഷയത്തെപ്പറ്റി സംസാരിക്കുകയാണെങ്കിൽ ആ സിനിമ ബെഷ്ഡൽ ടെസ്റ്റിൽ വിജയിച്ചതായി കണക്കാക്കുന്നു. ചിലർ, ഈ സ്ത്രീകഥാപാത്രങ്ങൾക്ക് പേരുണ്ടാവണമെന്നും നിഷ്കർഷിക്കുന്നു. കല്പിത കഥകൾ ഉൾക്കൊള്ളുന്ന ഏത് മാധ്യമവും വിലയിരുത്താൻ ബെഷ്ഡൽ പരിശോധന ഉപയോഗിക്കാം. ഏതാണ്ട് പകുതിയോളം ഇംഗ്ലിഷ് സിനിമകൾ മാത്രമേ ബെഷ്ഡൽ പരിശോധനയിൽ വിജയിച്ചിട്ടുള്ളൂ.

## ചരിത്രം
ആലിസൺ ബെഷ്ഡൽ ചിത്രീകരിച്ച *ഡൈക്സ് റ്റു വാച്ച് ഔട്ട് ഫോർ* എന്ന കാർട്ടൂണിൽ നിന്ന്നാണ് ബെഷ്ഡൽ ടെസ്റ്റ് എന്ന ആശയം ഉദ്ഭവിച്ചത്. രണ്ട് സ്ത്രീകൾ തങ്ങൾക്ക് ഇഷ്ടപ്പെട്ട സിനിമകൾ എങ്ങനെയുള്ളതായിരിക്കണം എന്ന് സംസാരിക്കുന്നതാണ് ഈ കാർട്ടൂണിന്റെ ഇതിവൃത്തം. 1985-ൽ പ്രസിദ്ധീകരിച്ച കാർട്ടൂണാണിതെങ്കിലും  മുഖ്യധാരാ മാധ്യമങ്ങൾ ബെഷ്ഡലിനെ അംഗീകൃതമായ പരിശോധനയായി പരിഗണിച്ചത് 2010-ലാണ്. 
## അവലംബം

വർഗ്ഗം:ഫെമിനിസം
രാധിക തിലക്

ഒരു പ്രമുഖ മലയാള സിനിമാ പിന്നണിഗായികയായിരുന്നു **രാധിക തിലക്** (1970-സെപ്റ്റംബർ 20, 2015). സിനിമയിലും ആൽബങ്ങളിലുമായി 200-ഓളം ഗാനങ്ങൾ ഇവർ പാടിയിട്ടുണ്ട്. എറണാകുളം രവിപുരം സ്വദേശിനിയായിരുന്നു. 

## ജീവിതരേഖ

പറവൂർ ചേന്ദമംഗംലം പി.ജെ. തിലകൻ വർമ്മയുടേയും ഗിരിജാദേവിയുടെയും മകളായി 1970ൽ എറണാകുളത്ത് ജനിച്ചു.

എറണാകുളം ചിന്മയ വിദ്യാലയം, സെന്റ് തെരേസാസ് കോളേജ് എന്നിവിടങ്ങളിലായിരുന്നു വിദ്യാഭ്യാസം.
ദൂരദർശനിലൂടെ മലയാളികൾക്ക് സുപരിചതയായ രാധിക ലളിത ഗാനങ്ങളിലൂടെയാണ് പ്രശസ്തയായത്. 1989-ൽ ഇറങ്ങിയ സംഘഗാനം ആയിരുന്നു ആദ്യ ചിത്രം.  അതിലെ "പുൽക്കൊടിത്തുമ്പിലും" എന്ന പാട്ടിലൂടെയായിരുന്നു സിനിമയിൽ അരങ്ങേറ്റം കുറിച്ചത്. എഴുപതുകളിൽ സംഗീത രംഗത്തത്തെിയ രാധിക എഴുപതോളം സിനിമകളിൽ പാടിയിട്ടുണ്ട്. 200 ലധികം ലളിതഗാനങ്ങളൂം ഭക്തിഗാനങ്ങളും പാടിയിട്ടുണ്ട്.

ഓൾ ഇന്ത്യ റേഡിയോയിലും ദൂരദർശനിലും ലളിതഗാനങ്ങൾ പാടിയിരുന്നു. ദൂരദർശനുൾപ്പെടെ വിവിധ ചാനലുകളിൽ അവതാരകയുമായിരുന്നു. യേശുദാസ്, എം.ജി. ശ്രീകുമാർ, എസ്. ജാനകി എന്നിവരുടെ സ്റ്റേജ് ഷോകളിലും ഗാനങ്ങൾ പാടിയിരുന്നു. ഏഷ്യാനെറ്റ് ടി.വിയുടെ സംഗീത പരിപാടിയായ സരിഗമയുടെ അവതാരികയുമായിരുന്നു.

അർബുദബാധ മൂലം 2015 സെപ്റ്റംബർ 20-ന് രാധിക അന്തരിച്ചു. 45 വയസ്സേ അവർക്കുണ്ടായിരുന്നുള്ളൂ. മൃതദേഹം എറണാകുളത്തെ രവിപുരം ശ്മശാനത്തിൽ സംസ്കരിച്ചു.

## പ്രശസ്ത ഗാനങ്ങളും സിനിമയും
മോഹൻലാലിനോടൊപ്പം|ലഘുചിത്രം
ലഘുചിത്രം
* പുൽക്കൊടിത്തുമ്പിലും - സംഘഗാനം - ഇതാണ് ആദ്യ സിനിമഗാനം.
* പച്ചിലത്തോണി തുഴഞ്ഞ് - പച്ചിലതോണി
* മായാമഞ്ചലിൽ - ഒറ്റയാൾ പട്ടാളം
* ദേവസംഗീതം - ഗുരു (ചലച്ചിത്രം)
* എന്റെ ഉള്ളിൽ ഉടുക്കുംകൊട്ടി - ദീപസ്തംഭം മഹാശ്ചര്യം
* നിന്റെ കണ്ണിൽ വിരുന്നു വന്നു - ദീപസ്തംഭം മഹാശ്ചര്യം
* മഞ്ഞക്കിളിയുടെ - കന്മദം (ചലച്ചിത്രം)
* മനസ്സിൽ മിഥുന മഴ - നന്ദനം (ചലച്ചിത്രം)
* തകില് പുകില് - രാവണപ്രഭു
* കൈതപ്പൂ മണം - സ്നേഹം (ചലച്ചിത്രം)
* വെണ്ണക്കല്ലിൽ - പട്ടാളം (ചലച്ചിത്രം)
* ഓമന മലരെ - കുഞ്ഞിക്കൂനൻ
* ചന്ദ്രമുഖൂ നദിതൻ കരയിൽ - ഉസ്താദ്
* മുറ്റത്തെ മുല്ലപ്പെണ്ണിന് - കൊച്ചി രാജാവ്
* മന്ദാരപ്പൂ - ഞാൻ സൽപ്പേര് രാമൻകുട്ടി
* തങ്കമനസ്സിൻ സുന്ദര പുരുഷൻ
* വെള്ളാരം കുന്നുകളിൽ - കാട്ടുചെമ്പകം
* കാനന കുയിലെ - മിസ്റ്റർ ബ്രഹ്മചാരി
* താമരക്കണ്ണാ - ചൂണ്ട (ചലച്ചിത്രം)
* എന്തിനീ പാട്ടിന് -അമ്മക്കിളിക്കൂട്
* കുന്നിൻ മേലെ - അഗ്നി നക്ഷത്രം
* മുത്തണി മണിവിരലാൽ - ചൊല്ലിയാട്ടം
* കാറ്റിൽ - പ്രണയം (ചലച്ചിത്രം)

*[[ശരറാന്തൽ]], [[രക്തസാക്ഷികൾ സിന്ദാബാദ്]], [[ദയ (ചലച്ചിത്രം)|ദയ]], [[അച്ഛനെയാണെനിക്കിഷ്ടം|അച്ഛനയാണെനിക്കിഷ്ടം]]* തുടങ്ങിയ ചിത്രങ്ങളിലും ഗാനങ്ങൾ ആലപിച്ചു.

## ആൽബങ്ങൾ
* അമൃതാനന്ദം
* ആത്മീയം
* പൂത്താലം
* അർച്ചന
* നന്ദനമുരളി
* 111ശ്രീകൃഷ്ണഭക്തിഗാനങ്ങൾ
* ഓർമ്മിക്കാൻ ഓമനിക്കാൻ
* തിങ്കളാഴ്ച
* എല്ലാം എന്റെ ഏറ്റുമാനൂരപ്പൻ
* ദീപസ്തംഭം
* തോരണം
* ശ്രാവണം
* പ്രാണപ്രേയസി
* അനാമിക
* നൂറ്റിഎട്ടുദേവീസ്തുതികൾ
* ഗോപീതിലകം
* ലളിതഗാനങ്ങൾ -വാല്യം നാല്
* പുഷ്പോത്സവം
* ഇഷ്ടമാണ്
* കളഭച്ചാർത്ത്
* ആലിലക്കണ്ണൻ
* പ്രണയനിലാവ്
* ചിങ്ങപ്പൂവ്
*തിരുനാമ കീർത്തനം

## കുടുംബം
ഭർത്താവ് : സുരേഷ് കൃഷ്ണ, മകൾ : ദേവിക.
പിന്നണിഗായിക സുജാത മോഹൻ, ഗായകൻ ജി. വേണുഗോപാൽ തുടങ്ങിയവർ ബന്ധുക്കളാണ്.

## അവലംബം

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:അർബുദത്താൽ മരിച്ചവർ
വർഗ്ഗം:1970-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:സെപ്റ്റംബർ 20-ന് മരിച്ചവർ
മൂന്നാർ സമരം

മൂന്നാറിൽ കണ്ണൻ ദേവൻ കമ്പനിയിലെ സ്ത്രീ തൊഴിലാളികൾ വിവിധ ആവശ്യങ്ങൾ ഉന്നയിച്ച് ട്രേഡ് യൂനിയനുകളെ ഒഴിവാക്കി കമ്പനിക്കെതിരെ നടത്തിയ സമരമാണ് മൂന്നാർ സമരം

വർഗ്ഗം:കേരളത്തിലെ സമരങ്ങൾ